description: Iga kass on erineva iseloomuga ja käitub omamoodi. Kassi iseloomu mõjutavad vanematelt päritud omadused, see, kas ja kuidas vanemad neid kasvatavad ning isegi see, kuidas inimesed kassipoega kohtlevad. Aga ka kassidele on võimalik uusi asju õpetada.

title: Kuidas muuta tõrges kiisu sülekassiks?

maintext:
Näiteks on võimalik muuta tõrges kiisu nurruvaks sülekassiks. Kuidas seda teha? Vet Street jagab mõned nõuanded.
1. Ole rahulik
Järsud liigutused ja agressiivsed teod muudavad kassi närviliseks ning ta võib tajuda ohtu. Liigu tõrksa kiisu läheduses rahulikult ja aeglaselt, et tal oleks aega sinuga harjuda. Isegi, kui olete juba mõnda aega koos elanud, oskab kass hinnata seda, kui sa tema juuresolekul rahulikumalt käitud.
2. Ära vaata kassile otsa
Kassile ei tasu pikalt silma vaadata, sest kassid peavad seda ebaviisakaks ja nad ei pruugi soovida pärast seda sinuga suhelda. Pigem pilguta kiisule aeglaselt silmi. Tõenäoliselt vastab kiisu sulle samasuguse aeglase pilgutusega.
3. Paita kassi õigesti
Kassid teavad väga täpselt, kust neid puudutada tohib ja kust mitte. Süga kiisut kõrva tagant või masseeri pead, silita tema silmade vahele jäävad piirkonda või paita tema selga. Aga väldi kindlasti kassi kõhtu ja saba.
4. Looge side läbi hoolitsuste
Üks võimalus, kuidas kassiga tugevamat sidet luua, on teda kammides. Kassidele meeldib oma välimuse eest hoolt kanda, see on nende jaoks sotsiaalne tegevus. Kassile võib meeldida see, kui sa kammid tema karvkatet aeglaste ja õrnade liigutustega. Samal ajal võiksid kiisuga mahedal toonil rääkida. Jälgi kassi kehakeelt, et aru saada, kas ta naudib su tähelepanu. Kui ta saba hakkab tõmblema või kui kiisu tõuseb ja kõnnib minema, siis sai tal ilmselt isu täis.
5. Vahel on abi ka maiustustest
Kanna endaga kaasas pehmeid ja lõhnavaid maiustusi. Anna kassile maiustus iga kord, kui ta tuleb sinu juurde või sätib end sinu kõrvale istuma.
Oluline on see, et sa ei sunni kassi enda süles istuma ega paita teda siis, kui ta eelistaks sinust eemale minna. Uuringud on näidanud, et kui kassile tehakse vastu tema tahtmist pai, siis tunneb kass rohkem stressi. Ole kannatlik ja kass võib peagi ise sulle sülle ronida, et paar paid nõuda.


authors:
Kerti Kulper
Theo Allof Picture Alliance

description: Kui Californias elav Kevin Alexander viis oma 11-aastase poja Blake'i eelmisel nädalavahetusel kalale, arvasid nad, et näevad ilmselt linde, võib-olla paari madu ja muidugi kalu. Aga nende suureks üllatuseks nägid nad hoopis puumat.

title: Kalale läinud isa ja poeg kohtusid suurte kaslastega

fasttext_language: et


description: Välisportaalides on pärast Donald Trumpi võitu palju juttu olnud sellest, et telesari «Simpsonid» ennustas Trumpi võitu ette. Nüüd on aga selgunud, et ka loomad ennustasid, et järgmiseks presidendiks saab just Trump.

title: Ka loomad ennustasid Trumpi võitu ette

maintext:
Pole kuigi ebatavaline, et loomadel lastakse ennustada Superbowli või jalgpalli meistrivõistluste võitjat. Enne USA presidendivalimisi anti aga üle maailma mitmele loomale ülesanne ennustada, kellest saab USA järgmine president. Loomad ennustasid, et võidab just Trump, kirjutab Global News.
Nädal enne valimisi ennustas Hiinas Shiyanhu ökoturismipargis elav ahv nimega Geda, et võitjaks osutub Trump. Geda ette asetati nii Donald Trumpi kui Hillary Clintoni papist kujud ja Geda kallistas ning lausa musitas Trumpi oma.
Ka Venemaa loomaaias elav jääkaru Felix ennustas Trumpi võitu. Felixile anti kaks kõrvitsat, ühe küljes oli Trumpi näoga lipp ja teise küljes Clintoni näoga lipp. Felix nuusutas hoolikalt mõlemat kõrvitsat ja otsustas lõpuks Trumpi pildiga kõrvitsa nahka pista.
Texase osariigis Abilene'i loomaaias elavad emane ja isane lõvi osalesid ka ennustusvõistluses. Neile anti valida, kas sinine pall (sümboliseeris demokraate ja Clintonit) või punane pall (sümboliseeris vabariiklasi ja Trumpi). Emane lõvi eelistas punast palli ja lõvipaar mängis sellega mõnda aega.
Presidendivalimiste ajal tegi üks USA loomade varjupaik Facebookis otseülekande sellest, millega tegelesid varjupaiga kassipojad. Kassipoegadele anti kaks liivakasti, kus nad said end kergendamas käia. Ühe liivakasti külge oli pandud Trumpi, teise külge Clintoni nägu. See liivakast, mida kiisud olid õhtu lõpuks rohkem kasutanud, pidavat võitjat ennustama. Väidetavalt käisid kassid rohkem Trumpi näoga liivakastis.


authors:
Anu Poopuu
Healoom.Ee Loomaarst

description: Vananemisel aeglustuvad keha ülesehitusprotsessid ning sisekeskkonna tasakaalu hoidmine muutub raskemaks, teab loomaarst Anu Poopuu. Ta selgitab, kuidas väljendub loomadel Alzheimeri tõbi ja mida tuleks sel puhul ette võtta.

title: Alzheimeri tõbi kassidel ja koertel - mida peaks teadma?

maintext:
Blacky / Elen Ottis
Blacky on 12-aastane segavereline emane koer, kes on elanud talus õuekoerana. Tema kuulmise halvenemist märgati juba mitu aastat tagasi. Kevadel sattus ta oma vaeguse tõttu raskesse liiklusõnnetusse ja pidi taastumiseks üsna pikalt toas elama.
Tähelepanelikuma jälgimise käigus tulid peagi ilmsiks mitu muutust koera käitumises, mida seostati esmalt traumaatilise kogemuse ja valuga. Sõltumata valuravist ja hoolitsusest uued käitumismustrid üha süvenesid.
Kadus tavapärane tervitusrituaal ja koer hakkas segamini ajama esiku- ja köögiust. Vahel ei tundnud Blacky ära oma pereliikmeid. Lisandus toas puhtusepidamatus, kuigi Blackyl oli võimalus regulaarselt õues käia. Muutus ka koera unerežiim: ta magas päevasel ajal palju, kuid öösiti rändas sihitult mööda tube.
Loomade Alzheimeri tõbi ehk aju mandumise sündroom (Cognitive Dysfunction Syndrome) on närvisüsteemi degeneratsiooni põhjustav häire, mida iseloomustab järk-järguline tunnetuse ja taju langus. Oma olemuselt on haigus sarnane inimestel esineva Alzheimeri tõvega.
Inimestel peetakse esimesi tunnuseid sageli ekslikult eaga kaasnevateks vaevusteks või stressiilminguteks. Kõige sagedasem varajane haigustunnus on seotud raskusega meenutada hiljuti nähtut.
Alzheimeri tõve nähtavad tunnused arenevad loomadel väga aeglaselt. 2010. Aastal Sidney Ülikooli veterinaarteaduskonna teadlaste (Salvini jt) poolt läbi viidud epidemioloogilise uuringu tulemusena leidsid kinnitust faktid, et haigus jääb sageli omanikele märkamata ning on arstide poolt aladiagnoositud.
Alzheimeri tõve korral toimuvad peaajus järgmised muutused:
Aju väheneb nii oma kaalult kui suuruselt. Närvirakkude arv väheneb.
Ajuvedelik täidab koe vähenemisest tekkinud tühimikud.
Tekivad mürgiste valkude (amüloidide) kogumikud ja koevedelik valgub veresoonte ümbrusesse. Rakud ja nendevahelised ühenduskohad (sünapsid) kaovad ning ajutöö häirub.
Koertel tehtud katsete tulemusena võib väita, et vead õppimisvõimega seotud testides olid tugevas seoses amüloidikogumike suurenenud hulgaga ajus.
Veresoonte ja veresoonte ümbruse muutuste tulemusel tekivad mikroskoopilised verejooksud ja infarktid. Aju jääb toitaine- ja hapnikuvaegusesse.
Tõuseb teatud ensüümi (monoamiini oksüdaasi isoensüüm B) aktiivsus, mille tagajärjeks on rakutoksiliste ainete vabanemine. Rakuseinad kahjustuvad ja rakud surevad.
Haiguse avaldumine loomati on väga individuaalne. Haiguse kulgu mõjutavad nii eelsoodumus kui kaasnevad terviseprobleemid.
Inimestel on haiguse süvenedes kirjeldatud erinevaid seisundeid, nagu orienteerumatus, ärrituvus ja agressiivsus, meeleolu kõikumised, kõnevõime halvenemine jne. Koertel ja kassidel tekib käitumises sageli üks või mitu järgnevat muutust:
Ruumitaju kaob, mis väljendub rändamises, jõllitamises või ebatavalistesse kohtadesse minemises.
Mälu ja õppimisvõime halveneb. Töökoertel võib väheneda sooritusvõime. Koer või kass unustab õpitud tegevused-käsklused. Sageli esineb puhtusepidamatust.
Tegutsemistahe muutub. Aktiivsus võib nii tõusta kui langeda. Suurenenud tegutsemine väljendub enamasti sihitutes ja/või korduvtegevustes.
Sotsiaalsed suhted peres elavate teiste loomade ja omanikega võivad muutuda. Esineb nii suhtlemise vähenemist, kergemini ärritumist.
Väheneb ja kaob huvi tavapärastesse elulistesse ja meeldivatesse tegevustesse, nagu söömine, jalutamine ja mängimine. Uute asjade õppimine on raskendatud.
Võib esineda hingeldamist ja janu.
Loomade unetsükkel on häiritud. Nad on öösel rahutud, ärkavad tihti, häälitsevad ilma selge põhjuseta.
Looma aju vananemise välised tunnused on väga individuaalsed. Laboruuringutes on selgunud, et muutused peaajus on olemas juba oluliselt varem kui välised haigustunnused avalduvad. Keskmiselt saavad koerad aju mandumise diagnoosi 11-aastaselt ning kolmandikul 11-14-aastastel kassidel on olemas vähemalt üks vananemise tunnus, samas kui esmaseid muutusi ajus võib täheldada juba 7 aasta vanuselt.
Haigusel on geneetiline eelsoodumus. Krooniline valu, süsivesikuterohke toit, veresuhkru taseme püsiv tõus, oomega-3-rasvhapete, magneesiumi, B-vitamiinide jt. toitainete vaegus, ülekaal aga ka nälgimine võib haiguse kulgu kiirendada.
Alzheimeri tõve arengut saab mõjutada. Selleks on vajalik arsti ja loomaomaniku koostöö ning omaniku motivatsioon muutusi ellu viia.
Alzheimeri tõbi ei ole ravitav, kuid selle kulgu on võimalik erinevate teraapiliste võtetega peatada või pidurdada.
Lisaks tuleb teada et on erinevaid haigusseisundeid, mis võivad matkida aju vananemise sündroomile iseloomulikku pilti. Välistada ja/või samaaegselt ravida tuleb valu, ärevushaigust, vererõhu tõusu, endokrinoloogilisi ja ainevahetuslikke seisundeid, ravimreaktsioone ja teisi ajuhaiguseid.
Tihti ei ole võimalik patsiendi närvijuhteteede ja virgatsainete kahjustuste ulatuse suurust kindlaks määrata. Aju vananemise diagnoosi kinnitamiseks kasutatakse ka spetsiaalselt selleks välja töötatud küsimustikku ning katseravi.
Iga patsiendi täpse raviskeemi osas on oluline tihe suhtlus loomaarstiga ning valmisolek, et loom võib vajada erinevaid ravimeid ja ravivõtteid. Kindlasti tasub teha muudatusi lemmiku toidulaual ning elukeskkonnas. Arsti otsusel lisatakse raviskeemi aju tööd mõjutavad ravimid.
Perri / Mihkel Rikas
Atesteeritud päästekoer Perri on 10-aastane segavereline keskmist kasvu koer (isa poolt Saksa lambakoera ja rotveileri segu ning ema poolt Inglise springerspanjel). Ta on väga aktiivne, kiire mõtlemise ja terava ninaga koer, kelle ülesandeks on õhus leviva lõhna abil elusate inimeste leidmine nii metsast kui varingust. Lisaks harrastab ta jäljeajamist. Kuna hea töökoer on hindamatu väärtusega, on väga oluline pingutada tema töövõime võimalikult pikaaegse säilimise nimel. Selleks kuuluvad tema nädalaplaani tehniliste otsingu- ja kuulekusharjutuste kõrval ka spetsiaalsed füsioteraapiaseansid ja füüsilist vastupidavust säilitavad ülesanded. Samuti on pideva jälgimise all tema toitumine, mis peab sisaldama piisavalt kõike vajalikku, pidades silmas õige kehakaalu säilimist. Lisaks füüsisele vajab tuge ka vananev aju. Lisaks aju aktiivsust säilitavate otsinguülesannete lahendamisele on Perri viimase poole aasta jooksul saanud kvaliteetset toidulisandit. Usume, et Perri on veel pikalt võimeline olulistel otsingutel abistama.
Alzheimeri tõve puhul muutub aju võime kasutada energiaallikana glükoosi, kuid asendusenergiana saab kasutada ketokehasid. Toidu süsivesikute hulga vähendamine ja kasulike rasvade suurendamine koos mõõduka kaloripiiranguga aitab aju vananemist aeglustada.
Mitmed uuringud on tõestanud oomega-3-rasvhapetega kalaõli, E ja C vitamiini, alfa-lipoehappe, L-karnitiini, koensüüm-10 ja mõnede teiste toitainete rakku kaitsvat toimet. Samuti on leitud, et eelmainitud antioksüdantide kasutamine loomadel aitab amüloidikogumike teket takistada ning parandada seeläbi tunnetust ja taju.
Unehäirete korral tasub kasutada melatoniini, mis lisaks raku mitokondrit kaitsvatele omadustele soodustab uinumist.
Lisaks toitumisele tuleb regulaarselt tegeleda looma tegutsemistahte ja rutiinsete tegevuste alalhoidmisega. Igapäevane liikumine, uutes kohtades jalutamine, toidupreemiate abil käskluste ja trikkide õpetamine, ninatöö ja mõtlemist vajavate harjutuste andmine aitavad ajutööd hoida ja parandada. Etteaimatavad päevarutiinid hoiavad ära lisapingete ja ärevuse tekke.
Iowa ülikoolis viidi 2011. aastal läbi huvitav uuring – Alzheimeri inimpatsientidele näidati filmilõike, mis kutsus esile kurbust. Toimunud sündmus ununes kiiresti, kuid sündmusega tekkinud emotsioon, mida inimesed ei osanud seletada, jätkus veel pea pool tundi peale episoodi. Meeldivaid emotsioone võib esile kutsuda ka massaaž ja silitused. Need rahustavad ja parandavad keha vere-ja ainevahetust, mistõttu tasub ka seda kasutada ravi osana.
Kasside puhul on oluline jälgida kas nende territoorium on loomale turvaline ja ühetaoline. Kassid vajavad samuti ajutööd ja keskkonna rikastamist, kuid kui pidev külaliste kutsumine ja asjade liigutamine elamispinnal neile stressi põhjustab, tasub seda arvestada ning leida lemmiku eripära arvestavaid lahendusi.
Loomade puhul, kes reageerivad keskkonnamuutustele halvasti, võiks kaaluda territooriumi suuruse vähendamist, hoida seda ühetaolise ja etteaimatavana ning leida rohkem abi toetavatest toidulisanditest ning ravimitest.
Blacky raviskeemi lisati toidulisand. Umbes kolme nädala pärast märkasid omanikud esimesi positiivseid muutusi. Koer muutus päevasel ajal aktiivsemaks. Tema varasem endassetõmbunud olek asendus huviga maailma vastu. Omanike tervitamine kojutulekul, toidulõhnade vastu huvi tundmine, jalutusrihma võtmisele rõõmus reageerimine jne said taas osaks tavapärasest Blacky käitumisest. Vahetevahel esines ikka valesse kohta häda tegemist, kuid seda pigem siis kui omanikud ise päevakavast korralikult kinni pidada ei suutnud.
Poolteist kuud pärast toidulisandi andmist nõudis koer juba ise jalutuskäiku, noris omanikelt maiuseid ja oli nõus sooritama lihtsamaid otsimisülesandeid. Omanike sõnul oli Blackyst vaatamata hallile habemele saanud taas rõõmus ja elujõuline koer.


authors:
Kerti Kulper
Romeo Ranoco Reuters

description: Zürichi loomakaitseorganisatsioonid on üha rohkem pidanud vastu võtma viirpapagoisid, kuna inimesed on hakanud neist tõenäoliselt linnugripi kartuses loobuma.

title: Zürichi elanikud loobuvad viirpapagoidest

maintext:
Elisabeth Kehl Zürichi linnukaitsest sõnas, et omanikud on hakanud viirpapagoidest loobuma ja selgitusi, miks lindudest loobutakse, on erinevaid. Kehl ütles, et kuigi ükski linnuomanik pole otseselt linnugrippi maininud, siis võib arvata, et see on just peamiseks põhjuseks, miks viirpapagoidest loobutakse, kirjutab The Local.
Sama juhtus ka kümme aastat tagasi, kui Šveitsis levis linnugripp. Kehl kinnitas, et nende linnukeskuses pole veel ühtegi linnugripi juhtumit olnud.
Viimastel nädalatel on Šveitsis hakanud levima H5N8 tüvega linnugripp ja linnuomanikele on kehtestatud karmimad nõuded lindude pidamiseks. Eelmisel nädalal võeti karmima jälgimise alla ka kohalikud järved, kui riigi kirdeosas asuvast Constance'i järvest leiti 80 linnu laibad. Linnugrippi nakatunud linde on leitud ka Bielis ja Genfis asuvate järvede ümbrusest.
Linnugripp on siiani Šveitsis puudutanud vaid metsikuid linde, kuid kardetakse, et see võib kergesti levida ka kodulindudele. Ungaris ja Austrias on juba kanafarmides esinenud linnugripi juhtumeid. Puuduvad tõendid selle kohta, et linnugripp võiks ohustada inimesi, kuid eksperdid rõhutasid, et kui keegi peaks leidma surnud linnu, siis igaks juhuks ei tasuks seda puutuda.


description: Thomas McCormacki jaoks algas reede nagu iga teine tööpäev: ta sättis end kodus valmis, tegi koerale paar paid ja astus uksest välja, et rongile jõuda. Rongis sai ta aga tõelise üllatuse osaliseks, kui tema kõrval olevale istmele hüppas tema enda koer.

title: Tööle sõitnud mees kohtus rongis oma koeraga

maintext:
«Kiirustasin rongi ja järgmine hetk märkasin, et mu koer Paddy hüppas minu kõrvale istuma. Ma olin šokis, aga Paddy vaatas mind sellise näoga, et kuhu ma lähen,» rääkis McCormack The Dodole antud intervjuus.
McCormackil ei jäänud üle muud, kui koer sel päeval tööle kaasa võtta. Mees oli üllatunud ega teadnud, kuidas Paddy koduaiast välja sai. Ta hakkas meenutama, et paaril korral oli varemgi juhtunud nii, et tema tuli töölt koju ja koer ootas teda maja ees, mitte aias, kus ta tegelikult oleks pidanud olema.
McCormack uuris ka oma naabritelt, kas nemad ehk teavad, kuidas Paddy välja pääseb. Naabrid rääkisid, et Paddy hüppab aias batuudile ja sealt edasi üle aia.
McCormack rääkis, et tõenäoliselt on Paddy teda varemgi jälitanud, ent sel reedel saatis teda edu ja ta jõudis mehega samale rongile.


authors:
Kerti Kulper
Damian Dovarganes Ap

description: Fotograaf John Hwang käib tihtilugu Californias asuvas Baldwin Parki loomade varjupaigas, et selle asukatest pilte teha ja aidata kaasa nende koduleidmisele. Hwang käis hiljuti varjupaigas haiget koera pildistamas, kuid tema tähelepanu võitis hoopis üks teine tegelane.

title: Varjupaiga kass soovis kõigest väest inimesega kontakti luua

maintext:
Hwang oli parajasti pildistamas koeri, kui ta tundis, et keegi puudutas õrnalt tema juukseid. «Ma tundsin õrna puudutust. Nagu keegi oleks väikse käega mu juukseid kergelt katsunud. Ehmusin ja pöörasin ümber ning märkasin, et ühest puurist oli pisike käpp välja sirutatud,» rääkis Hwang portaalile The Dodo.
Tegemist oli vesihalli kassiga, kes oli käpa välja sirutanud ja muudkui üritas fotograafi puudutada. «Ta sirutas oma käpa nii kaugele, kui vähegi suutis,» sõnas Hwang ja tegi kassist nimega Meow Meow paar pilti. Kiisu oli lähivõteteks igati valmis ja poseeris julgelt.
«Ta oli ääretult sõbralik. Lihtsalt lamas seal ja jälgis mind,» ütles Hwang. Võib-olla oli Meow Meow mõistnud, et varjupaigas käib loomade vahel kõva võistlus, et kes neist kodu leiab ja kes jääb varjupaika. Tuleb anda endast parim, et silma torgata ja kõiki võimalusi ära kasutada.
Võib-olla oli asi hoopis selles, et 2-aastane kiisu tahtis kellegagi sidet luua. Meow Meow omanik tõi kassi varjupaika, seega kiisu ilmselt teab, mis tunne on elada inimestega ja olla armastatud.
«Tema elus on kindlasti inimesi olnud, ta pole tavaline tänavakass,» sõnas Hwang. «Mõtlesin endamisi, et see kass on ilmselt terve teadliku elu veetnud inimeste seltsis ja koertega koos elamine võib tekitada talle stressi.» Sel päeval pühendus Hwang vaid Meow Meow'le ja tegi temast ilusaid pilte. Kuna fotograafi naisel on kassiallergia, siis ei saanud ta kiisut endale võtta ning Meow Meow ootab endiselt varjupaigas õiget inimest.


description: Oktoobri lõpus Itaalia linna Norciat raputanud maavärin lõhkus nii mõnedki kodud ja jättis lemmikloomi rusude alla lõksu. Üks kutsikas, kelle tuletõrjujad rusude alt päästsid, alustab peagi treeninguid, et saada päästekoeraks.

title: Maavärina rusudest päästetud vaprast kutsikast saab päästekoer

maintext:
Kuigi kutsikas toimetati esialgu oma perekonna juurde, kel oli hea meel kutsat näha, pakkusid nad, et koer võiks hoopis jääda päästeametile, et temast saaks päästekoer. Koerale pandi nimeks Terremoto, mis tõlkes tähendab «maavärinat», kirjutab The Local.
Terremoto pole ainus lemmikloom, kelle päästjad on maavärina rusude alt elusana leidnud. Perugia linna politseinikud leidsid rusude alt kaks kutsikat ja nemadki jäävad tööle politseisse. Mitmed teised lemmikloomad on toimetatud tagasi oma perede juurde.
Kohalik loomakaitseorganisatsioon Enpa on Itaalia maavärinast räsitud piirkondades aidanud umbes tuhandet lemmiklooma, nende hulgas on olnud koeri, kasse, kanu, kilpkonni, papagoisid, kanaarilinde, hanesid, siil ja hamster.


description: Saaremaal asuvast mägrakaamerast on taaskord saanud hirvekaamera. Möödunud aasta näitas, et hirved hakkavad söödaplatsi vastu suuremat huvi tundma alles novembrikuus püsivamate külmade saabudes ja nüüd saab nende tegemisi kaamera vahendusel jälgida.

title: Saaremaa hirvekaamera lubab metsloomi uudistada


description: Kuigi isasid tuleks hinnata iga päev, on isadepäev heaks ettekäändeks, miks isaga rohkem aega veeta. Ka loomariigis on palju häid isasid, kuigi me iga päev ei pruugi neist midagi kuulda.

title: Lõvi, pingviin, merihobu - kes on loomariigis head isad?

maintext:
Portaalid Animal Planet ja Good News Network tõid välja mõned isad, kes tõusevad loomariigis esile. Toome teieni valiku tublidest loomaissidest.
Holger Hollemann/AP
Gorilla
Isane gorilla on tõeline juht. Ta vastutab oma perele toidu muretsemise eest, kusjuures see «pere» võib koosneda lausa 30 liikmest. Ta hoolitseb oma partneri eest ja pakub kõigepealt talle süüa ning siis alles poegadele. Isane gorilla on pere suhtes väga kaitsev ja samas rahumeelne, sest just tema lahendab pesakonnas tekkivaid tülisid.
Marco Nescher/picture alliance
Jaanalind
Isane jaanalind on kui turvamees, kes valvab oma peret pimeduses. Emased ja isased jaanalinnud hoolitsevad munade eest kordamööda, kuid isaste ülesandeks jääb seda teha just öösel, kuna isasel jaanalinnul on tumedamad suled. Kui pojad on munast koorunud, kaitseb isane jaanalind neid oma hiiglaslike tiibadega nii halva ilma kui kiskjate eest.
Frans Lanting/picture alliance
Keiserpingviin
Isased keiserpingviinid on erakordselt kannatlikud. Kui emane pingviin on munad munenud, on isase pingviini ülesandeks muna soojas hoida ja kaitsta. Emane keiserpingviin läheb kaks kuud kestvale «puhkusereisile», isa peab aga kannatlikult paigal istuma. Kuigi isa pole mitu kuud söönud, on just tema see, kes peab pojale esimese söögikorra pakkuma, kuni ema tagasi jõuab.
MICHAEL PROBST/AP
Luik
Luiged on monogaamsed ja neil on terveks eluks vaid üks partner. Kui emane luik on munad munenud, hoolitsevad nad isase luigega munade eest kordamööda kuni poegade sünnini. Noored pojad istuvad tihtilugu isa seljas ja hoiavad end soojas, kui isa samal ajal süüa otsib.
National Pictures / TopFoto
Merihobu
Isased merihobud on üsna muljet avaldavad selle poolest, et nemad on need, kes haudetaskus oma pojakesi kannavad. Pärast armutantsu laseb emane merihobu sajad tillukesed munakesed isase merihobu haudetaskusse ja isane kannab neid seal kuni munadest tulevad järglased. Aasta parima isa tiitlit merihobu siiski vist ei saa, kuna isased merihobud söövad vahel ka paar järglast ära.
Theo Allof/picture alliance
Polaarrebane
Kui emane polaarrebane on poeginud, siis on isase ülesanne poegade eest hoolt kanda. Ta otsib aktiivselt toitu ja kaitseb pesakonda. Kui pojad on juba suureks kasvanud, siis peavad nende eest hoolitsema nii isa kui ema.
Ted S. Warren/AP
Flamingo
Loomariigis on üsna tavapärane see, et ema ja isa valvavad oma mune kordamööda. Isased flamingod võtavad oma ülesannet erakordselt tõsiselt: nad istuvad ettevaatlikult pesal ja pööravad aeg-ajalt mune ümber. Kui pojad on munast välja koorunud, pakub isalind neile esimese kõhutäie.
Disney Enterprises / TopFoto
Lõvi
Kuigi isalõvi on oma pesakonna suhtes väga kaitsev, armastab ta väga magada ja põõnab tihtilugu siis, kui peaks tegelikult poegadel silma peal hoidma. Aga kui isalõvi on ärkvel, siis ei tasu temaga tüli norida. Lõvi silmanägemine on viis korda parem kui inimesel ja ka tema kuulmine on väga terav.


description: Modelliagentuuri MASS ja šampanjatoa Mull omanikul Beatrice Fenice'il on elu jooksul olnud nii koeri kui kasse. Praegu elab tema kodus kaks eksootilise välimusega kiisut.

title: Beatrice: lapsepõlves olid meil kodus nii kassid kui koerad

maintext:
Lemmikute nimed: «Talullah ja Fjodor. Tallulah on põlisindiaanlaste nimi, mis tähendab Hüppavat Vett. See on ilus nimi ja sobib talle hästi. Fjodor oli lihtsalt Fjodori nägu.»
Lemmikute vanused: «Üks on kolme aastane ja üheksakuune, teine on üheksakuune.»
Lemmikute tõud: «Peterbald ja Oriental Shorthair. Üks on väga intelligentne ja iseloomuga kass. Ta on uhke ega suhtle päris igaühega, väga valiv, võõraid võib kriimustada ja hammustada. Teine on aga nagu kutsikas, väga sõbralik ja naljakas tegelane ning väga jutukas.»
Fjodor. Erakogu
Kuidas te lemmikloomad leidsite? «Tuttavad olid kuulnud, et tundsime huvi karvutu kassi vastu. Üks päev saime teate, et on üks pesakond, kus oli ka meile sobiv kass.»
Kas omanik valib lemmiklooma või vastupidi? «Usun, et see on puhtalt inimese otsus, kas ta soovib looma või mitte.»
Miks just kassid? «Lapsepõlves olid meil kodus nii kassid kui ka koerad, hiljem oli mul aastaid taksikoer ja lühikest aega kass, kes üsna ruttu ära kadus. Eelistan kasse sellepärast, et nad ajavad vähem karvu, on puhtamad ja nendega ei pea jalutamas käima.»


description: Eesti Loomakaitse Selts otsib kodu ilusa valge karva ja moodsa lõikusega Kurrile, kes on 4-5-aastane isane kiisu. Praegu elab ta hoiukodus, kuid unistab päris oma kodust.

title: Päevakäpp: kaunis Kurri soovib jõuluks koju

maintext:
Kurri perenaine loobus temast ja andis oma valgekasukalise sõbra võõraste hooldada. Üheks põhjuseks oli kassi puue – nimelt on Kurri kurt ning seetõttu tuleb arvestada, et uues kodus harjumine võib tal veidi kauem aega võtta. Kui iseloomult on Kurri muidu sülekass, siis uues kodus võib kuluda nädal enne, kui uus pererahvas tema usalduse võidab. Kui tunne on õige, ronib Kurri meelsasti sülle ning hoiab talvel pererahva põlved ja jalad soojas.
Eesti Loomakaitse Selts/Facebook
Kui Kurri parajasti ei pikuta, meeldib talle väga nöörijuppi taga ajada, akna peal linde vaadata, magada ja paisid saada. Kurrist saab kahtlemata väga hea pereliige, sest ta aitab süüa teha (loe: ootab, kuni mõni lihatükk lõikelaualt põrandale pudeneb) ja koristada (loe: sööb maha kukkunud toidupalad ära). Kui aga Kurri koristamises ise osaleda ei taha, laseb ta teistel rahulikult toimetada – tolmuimeja müra teda ei häiri. Pärast rasket koristustööd võib koos mõnusalt telekat vaadata – Kurri süles nurrumas.
Kiisu moekast lõvilõikusest ei maksa end petta lasta, sest tegelikult on Kurri pikakarvaline kassihärra, kelle karv oli muutunud liiga pulstunuks, et kamm sellest läbi käiks ning seetõttu tuli käärid appi võtta.
Kurri on vaktsineeritud, kiibitud ja kastreeritud ning koheselt valmis päriskoju minema. Rohkem infot Kurri kohta saad aadressilt maaja.mall@loomakaitse.ee või telefonilt 55 12 725. Kui soovid kiisule kodu pakkuda, täida loomasoovija küsimustik ja sinuga võetakse ühendust.


description: Koeraomanikele mõeldud portaal iHeartDogs tõi hiljuti välja nimed, mida on 2016. aastal koertele kõige enam pandud.

title: Vaata, millised on populaarsed koeranimed Eestis

maintext:
Emaste koerte seas on kõige popimad nimed Lucy, Bella ja Luna, isaste koerte seas aga Charlie, Cooper ja Max. Uurisime lemmikloomaregistrist, milliseid nimesid on Eestis koertele kõige enam pandud.
Populaarsemad koeranimed lemmikloomaregistris:
Bella
Donna
Bosse
Lotte
Pätu
Tommi
Roki
Bruno
Berta
Robi
Jack
Reks
Max
Kõik loomaomanikud saavad oma looma andmetega tutvuda kas lemmikloomaregistri kodulehel või riigiportaalis. Mõlemalt lingilt saab omanik vajadusel ka oma looma ise tasuta registrisse kanda. Loomaomanikud võiksid üle kontrollida, kas kiibistatud lemmik on ka registrisse kantud või mitte.


description: Sofia ja Alissa on õed, kes leiti Viimsi tänavatelt siis, kui nad veel päris beebid olid. Praegu elavad nad Kasside Turvakodu hoiukodus, kus nad on kenasti kosunud ja kasvanud.

title: Päevakäpad: kassipojad Sofia ja Alissa igatsevad koju

maintext:
Mõlemast kiisust on saanud ülimalt inimsõbralikud, aktiivsed ja mänguhimulised kassipojad. Nende pehmet, lustakat ja lõbusat kassilapse elu justkui ei varjutakski enam ükski murepilv, ent tegelikkus on kahjuks teine. Tegelikult ei ole neil ikka veel päris oma kodu, kuhu nad end jäädavalt sisse seada saaksid. Kus nad saaksid sirguda tublideks ja terveteks lemmikuteks, et tuua oma pererahva päevadesse kuhjaga mängulusti, sära ja rõõmu.
Kasside Turvakodu / Facebook
Sofia ja Alissa ootavad väga kodusid, keda nad juba kasvõi täna oma lapseliku armsusega rõõmustada saaksid. Eriti hea meel oleks õekestel siis, kui uude koju saaks minna koos, aga ka eraldi kodupakkumised on oodatud.
Kui need vahvad karvapallid võitsid sinu südame, siis kirjuta info@kassideturvakodu.ee.


authors:
Kerti Kulper
Foto
Django And Chloe
Caters News Caters News Agency

description: Maailmas on mitmeid riike, kus seatakse lemmikloomad väga tähtsale kohale. Mõnes riigis on näiteks lemmikloomad lubatud ühistransporti, mõnes on aga kombeks võtta lemmikloomad kaasa, kui minnakse sõprade juurde õhtusöögile.

title: Kaheksa kõige loomasõbralikumat riiki maailmas

maintext:
Loomasõprade portaal Vet Street tõi välja kaheksa riiki, kus on lemmikloomadel hea elada.
Prantsusmaa
Prantsusmaal armastatakse väga koeri, seega pole kahtlustki, et kohtad oma reisi jooksul palju neljajalgseid sõpru. Paljudes poodides on koertele eraldi alad, kus nad saavad pikutada ja koerad on teretulnud ka nii mõneski kohvikus ja baaris.
Austraalia
Austraalias on palju imekauneid randu ja parke, kus koerad on alati teretulnud. Koerad on lubatud ka ühistransporti, kui nad peavad reeglitest kinni. Austraalias pööratakse ka palju tähelepanu sellele, et koeri ei viidaks väga riigist välja.
Suurbritannia
Suurbritannias on palju loomasõpru ja lemmikloomi on lubatud kaasa võtta nii parkidesse, aedadesse ja isegi mõnda muuseumi. Lemmikloomad on lubatud ka Londoni metroosse. Ainuke tingimus on see, et koerad peavad olema rihma otsas ja eskalaatori peal tuleb lemmikloomad sülle võtta.
Austria
Austrias on palju tööd tehtud selle nimel, et loomapiinamisele lõpp teha. Seoses sellega pole lemmikloomapoodidel lubatud müüa kasse ja koeri, kuna siis aretatakse neid ka vähem. Austrias on ka koerte treenimisele kehtestatud karmid reeglid pidades silmas koerte heaolu.
Ungari
Ka Ungaris kaitstakse väga lemmikloomi. Koeraomanikele on näiteks tehtud ettekirjutised selle osas, kui palju peaksid koerad päevad liikuma. Kindlasti peab koeral olema ka kiip ja temaga tuleb regulaarselt arsti juures kontrollis käia. Lemmikloomad on oodatud ka mitmetes kohvikutes ja restoranides.
Holland
Hollandis on samuti kombeks väljas käia koos koertega ja koeri võib tihtilugu kohata kohvikutes või poodides. Koerad on lubatud ka rongidesse. Hollandis on näiteks paika pandud see, et kriminaalkorras karistatud inimestel pole lubatud koera võtta.
Kanada
Kanadas pole lemmikloomad veel kohvikutesse oodatud nagu mõnes Euroopa riigis, kuid nii mõnedki poed on Kanadas koertele välja pannud joogikausse ja isegi maiustusi. Viimastel aastatel on seal avatud ka luksuslikke spaasid, kuhu võib minna koos koeraga. Mõnes Kanada linnas on suured koerapargid, kus jalutamas käia ja mõnes linnas on teatud ajavahemikus lubatud loomi ühistransporti kaasa võtta.
Šveits
Šveitsis peab iga loomasoovija täitma kõigepealt küsimustiku tõestamaks, et temast võiks saada hea loomaomanik. Kõigil lemmikloomadel peab olema tervisekindlustus ja koerte treenimiseks on kehtestatud kindlad reeglid. Šveitsi lennufirmad lubavad vahel väikseid koeri ka reisijate salongi ja mitmetes restoranides on koertele erimenüü.


authors:
Kerti Kulper
Picasa Caters News Agency

description: Kuigi New Yorgis asuva surnuaia purskkaevu juurde on paigaldatud silt, mis teatab, et sealne vesi pole mõeldud joomiseks, ei lasknud üks hirv end segada ja kustutas seal rahulikult janu.

title: Päevapilt: ulakas hirv ei hooli reeglitest


description: Heidi Hanso, kelle pere sai avalikkusele tuttavaks saatest «Meie pere ja muud loomad», tunnistab, et tal on loomasõltuvus ja seetõttu nende kodus nii palju erinevaid tegelasi elabki. Ta tutvustab meile oma koduhane.

title: Heidi Hanso: loomad ja inimesed viib elus kokku puhas juhus

maintext:
Lemmiku nimi/nimed: «Koduhani BiBiBi. BiBiBi sai hane nimeks seetõttu, et umbes sellisena kõlab hääl, mida hanetibu teeb, kui ta alles õige pisike on. Lisaks tundub, et hani reageerib mitmesilbilisele hüüdmisele paremini ja lastele meeldib teda hoovi peal hüüda ka. Kõlab ju jube armsasti.»
Lemmiku vanus: «BiBiBi koorus 1. aprillil 2016. aastal.»
Lemmiku tõug: «Tavaline koduhani.»
Jörgen Norkroos/Õhtuleht
Kuidas te lemmikloomad leidsite? «Kuna elasime veel kevadel ühes vahvas loomatalus, inkubeerisime ise palju kodulinde, nende hulgas ka hanesid. BiBiBi juhtus olema ainus, kes kevadistest esimestest hanemunadest koorus ja seetõttu jäi ta meile tuppa kasvama: kurb oli teda üksi jätta. Et tast selline vahva lemmik saab, ei osanud isegi arvata. Ta on suurepärane lind, kelle ainsaks miinuseks näiteks tuppavõtmisel on see, et ta ei oska kakat kinni hoida ja tema järgi peab pidevalt koristama. Muidu puhas ja nunnu ja tõeline nunnumeeter.»
Kas omanik valib lemmiklooma või vastupidi? «Ma usun, et loomad ja inimesed viib elus kokku puhas juhus või saatus ja just sealt see vastastikune äratundmine tekibki. On loomulikult hetki, kus tundub, et lemmik valib inimese (eriti, kui võtad kedagi varjupaigast või lähed hobust valima suurde karja), aga tean ka kümneid juhuseid, kus loom valitakse välja puhtalt pildi järgi ja ollakse temaga ikka elu lõpuni õnnelik. BiBiBi on kogu meie Pajuvärava seltskonnast valinud mind oma inimeseks. Minuga on ta kõige lähedasem, poeb sülle ja käib koera kombel järel. Teiste pereliikmetega on ta küll tolerantne, aga mitte sülelind.»
Miks just hani? «Meie peres on väga palju loomi ja kõik nad on lemmikud. Meil on lisaks hanele veel koerad-kassid, sisalik, merisead, rotid, kitsed-lambad, kanad ja hobused ja isegi pesukarud. Kui on loomasõltuvus ja võimalus kõikvõimalikke elukaid pidada, siis tuleb lihtsalt hagu anda!»


authors:
Kerti Kulper
Eesti Loomakaitse Selts Facebook

description: 2-aastane mustvalge koerapoiss Kipi tahaks võtta jalge alla tee päriskoju, sest Kipi väikeses südames on nii palju sõbralikkust, millest osa on ta pikalt hoidnud ka oma päris omanike jaoks ning ei jõua ära oodata aega, millal ta seda juba jagada saaks.

title: Päevakäpp: 2-aastane isane koer ootab uut omanikku

maintext:
Kipi sõbralikkus näitab tema koerahinge tõelist suurust arvestades, et koerake elas varem kodus, kus peremees armastas vägijooke rohkem kui oma lemmiklooma. Tegelikult unustas ta Kipi olemasolu päris ära, sest koer kas konutas iga ilmaga kodutrepil, oodates, et temagi tuppa kutsutakse või otsustas üksinda ümbrust uudistama minna. Selge oli see, et ta oli väga õnnetu. Ei teagi kui kaua Kipi elu oleks sama trööstitult jätkunud, kuid tänu naabri sekkumisele pöördus koerakese elus uus lehekülg.
Tänaseks päevaks on Kipi tõestanud, et raskused teda ei murra – temal jätkub sõbralikkust kõigile. Olgu need teised koerad või lapsed – Kipi ei põlga kedagi ära. Ainult kassid on veel Kipi jaoks täiesti uus ja avastamata seltskond ning natuke pelgab Kipi hoiukodu naabrite koera, kes Kipi peale ainiti haugub ja tema sõprust vastu võtta ei taha.
Eesti Loomakaitse Selts/Facebook
Niisiis, mida Kipile teha meeldib? Kipile meeldib seltskond, peremehe süles istuda ja silm looja lasta, samuti pikad jalutuskäigud, puhtust pidada ja inimese sõna kuulata (sõna «ei» tähendus on hästi selge). Ka mängida Kipile meeldib, kuid ise ta usin mängude algataja ei ole, mistõttu sobiks ta just rahulikumale inimesele seltsiliseks.
Mis Kipile ei meeldi? Kipile ei meeldi, kui teda eriliselt hea maiuse söömise ajal segatakse. Siis ta võib kuuldavale tuua urina. Kipile ei meeldi ka väga haukuda. Haugatuse teeb ta siis, kui on tõesti vaja.
Kui soovid Kipi kohta lähemalt küsida, siis helista telefonil 55 513 492 (tööpäeviti 9-17) või kirjuta info@loomakaitse.ee. Kui oled kindel, et sinu kodust on puudu üks väike mustvalge rahulik sõbrake, siis täida loomasoovija avaldus.


description: Lugejamängust võtab osa Marianne, kes kirjutas meile kassist nimega Ossu, kelle lugu algas õnnetult, kuid tänaseks on tegemist üsna õnneliku kiisuga.

title: Lugeja kirjutab: juhuslikult perre sattunud kass võitis kõigi südamed

maintext:
Paar aastat tagasi rääkis mulle tuttav ühest õnnetust tõukassist, kelle omanik väidetavalt ei saavat kassi enam pidada, sest tema vastsündinud lapsed olevat allergilised. Kassi jaoks polnud ka enam aega ja soovi. Kass anti järgmisele inimesele, kes oli vana ega saanud kassiga absoluutselt hakkama. Tegu oli puhast tõugu pärsia kassiga ja suureks probleemiks sai ilmselt see, et kassi tuli kammida ja kass ajas karvu.
Kassile hakati uuesti kodu otsima, muidu oleks tulnud kiisu magama panna. Paar kuud hiljem polnud ikka sellele kiisule kodu leitud ja tuttav rääkis mulle taaskord sellest kassist. Olin just oma vanemate kodust välja kolimas ja mõtlesin, et kass ei teeks lemmikuna suurt tüli. Pealegi olin ammu unistanud pärsia kassist, kel oleks hele karv.
Aga enne, kui saime noormehega oma pessa kolida, pidin kaks kuud veel vanemate juures elama. See muutis mind närviliseks, kuna mu perekonnas polnud kombeks kasse toas pidada. Kassid elasid pigem maal ja said vabalt õues ringi liikuda. Mu tuttav tegutses aga väga kiirelt ja helistas mulle, et sõidab kassiga minu poole. Olin ähmi täis, sest mul polnud veel kassile liivakasti ega toitu, ma polnud jõudnud veel emalegi sellest rääkida. Aga peagi oli kass kohal.
Kiisu oli väga viletsas seisus ja üsna õnnetu. Ta oli nälginud, ribid paistsid välja ja esimese toidukoguse ta lausa õgis ära. Ta oli kammimata, pusade alt oli nahk juba punaseks muutunud ja oli põletiku tekkimise oht.
Kas pere võtab kassi omaks?
Kõigepealt tuli üle elada ema reaktsioon. Mu ema ei salli kasse, sest talle ei meeldi, et kassid hüppavad lauale, ripuvad kardinates, kraabivad kõike, kassi liivakast haiseb ja ta ajab karva. Esimesed päevad suutsin kassi maja teisel korrusel enda toas hoida nii, et vanemad ei teadnud midagi.
Emadepäeva hommikul läksin emale häid soove viima koos kassiga. Ütlesin, et kuna lahkun peagi kodust, tõin talle kassi asemele. See oli muidugi nali ja ema ei uskunudki seda. Ta kuulas mu loo ära ja ma lubasin, et võtan kiisu endaga kaasa. Emal hakkas kassist meeletult kahju. Kui alguses ostsin kassile süüa ja liiva mina, siis peagi võttis ema selle kohustuse vabatahtlikult üle.
Erakogu
Meie armas uus koduloom Ossu ehk Oscar võttis kiirelt omaks nii mu ema kui ka venna. Ta nautis tähelepanu, mis talle osaks sai ja tundis, et teda armastatakse. Olime vennaga mõlemad unistanud karvasest ja pehmest loomast, kes elaks toas ja võiks kaissu pugeda. Kahjuks polnud ema meil siiani lubanud ühtegi looma võtta.
Oscar kosus väga kiiresti, tema pulstunud karva pügasime maha ja asemele hakkas kasvama uus karv. Ka ribid ei paistnud enam välja. Ossust sai meie pere suur lemmik, ta oli võrratu kass: teda võis kaissu võtta, kallistada, sülle võtta ja see ei häirinud teda. Ta oli täielik diivanikass. Süüa talle meeldis, mängimine teda ei huvitanud. Kass ei roninud, kraapinud, hüpanud ega rippunud kardinates. Parimat kassi andis soovida. Veidi materjale uurides sai ema aru, et pärsia tõug ongi selline rahulik.
Kus hakkab Ossu elama?
Lähenema hakkas mu kolimine. Ema ja vend tegid mulle kohe selgeks, et Ossu jääb koju, ta on nüüd selle maja kass. Mind šokeeris see, kui väga olid mu perekonnaliikmed hakanud Ossut armastama. Sama muutus toimus ka meie vanavanemate puhul, kes ei tulnud enam meile külla, vaid hoopis vaatama, kuidas Ossu elab.
Ossust sai paari kuuga väga koheva ja uhke karvaga kass. Ta sai süüa nii külluslikult, et tema keha sarnanes suuruselt juba pigem koerale kui kassile. Siiani ei saa me aru, kuidas suudeti loobuda, sellisest võrratust kassist nagu Ossu.
Õnneks ei pidanud ma kaua nukrutsema, sest jõuludeks kinkis mees mulle oma pärsia tõugu kassipoja. Olin ülirõõmus.
Tänaseks päevaks soovivad meie peres või tutvusringkonnas paljud endale kassi. Kõik kassid pole sugugi kraapijad ja kardinates rippujad. Pigem on nad loomad, kes aitavad ravida paha tuju ja stressi ning ootavad inimesi samamoodi koju nagu koerad.
Meie Oscar ehk Ossu on kõigi suur lemmik, samuti naudib kass ka ise oma vanaduspõlve täiel rinnal ja teeb minu külaskäigul mulle alati tänuliku tervitusena üheainsa «näu». Ta silmadest peegeldub tänutunnet. Ja õnneks on meie peres tekkinud lugupidamine kasside vastu.


description: Lendamine tekitab paljudes inimestes stressi, mistõttu on lennujaamad võtnud eesmärgiks anda endast parim, et inimesed lendamist nii väga ei pelgaks. Näiteks mitmes USA lennujaamas töötavad teraapiakoerad, kes reisijaid enne lendu rahustavad.

title: Teraapiakoerad aitavad lennujaamades reisijaid rahustada

maintext:
Teraapiakoerad tegutsevad erinevates USA lennujaamades ja veebileht Travel and Leisure tegi mõnega neist lähemalt tutvust.
Miami lennujaam: Casey
Casey on 7-aastane kuldne retriiver, kelle «töökohaks» on Miami rahvusvaheline lennujaam. Casey hobide hulka kuulub perega kodus olemine ja magamine, söömine, basseinis ujumine, metsas jalutamine, bussiga sõites aknast välja vaatamine, kasside tagaajamine (ja kassitoidu söömine) ning külmas jões ujumine.
San Jose lennujaam: Henry James
San Jose Mineta lennujaamas töötab kokku 13 teraapiakoera, kellest üks on 5-aastane kuldne retriiver Henry James. Henry James on lennujaamas töötanud igal esmaspäeval ja nii juba viis aastat. Mineta lennujaam oli maailmas üks esimesi, kus hakati kasutama teraapiakoeri vahetult pärast 11. septembri terroriakti. Mõned faktid Henry Jamesi kohta: tema lemmikmaiuseks on toores porgand või õun, talle meeldib autoga sõita, ta tahaks külastada Austraaliat.
Los Angelese lennujaam: Chance
Chance on 3-aastane teraapiakoer, kelle esivanemate hulka kuulub ka Siberi husky. Omaniku sõnul sündis Chance teraapiakoeraks. Chance'i «töökohaks» on USA üks tihedama liiklusega lennujaamu – LAX. Vabadel päevadel meeldib Chance'ile voodis või diivanil mõnuleda ja vahel ka maiustusi süüa.
Oklahoma City lennujaam: Gus ja Bailey
Gus ja Bailey on sugulased, kes töötavad koos Oklahoma Citys asuvas Will Rogers Worldi lennujaamas. Gus ja Bailey käivad alati koos, üksinda neid tavaliselt lennujaamas ringi uitamas ei näe. Nende lemmikuks maiuspalaks on maasikad ja mustikad jogurtiga. Vabal ajal meeldib neile käia looduses ja botaanikaaias, kus saab lillede vahel ringi lipata.


description: Kas oled kunagi kuulnud sellisest asjast nagu veekook? See on läbipaistev ja võdisev magustoit, mis näeb välja nagu vesi. Jaapanis on sellised magustoidud väga laialt levinud ja nüüd on kassisõbrad avastanud uue lemmiku: kassikujulise veekoogi.

title: Jaapani kassisõprade seas levib omapärane trend

maintext:
Twitteri kasutaja mithiruka jagas pilti kassikujulisest veekoogist, mis hakkas internetis kiirelt levima ja on võitnud paljude kassisõprade südame. Pilti on jagatud üle 20 000 korra ja see on meeldinud üle 24 000 inimesele, kirjutab Bored Panda.
Veekooke valmistatakse veest, suhkrust ja agar-agari pulbrist. Agar-agar on tarretist meenutav aine, mida valmistatakse vetikatest. Peamiselt kasutatakse seda Jaapanis.
Kuidas meeldib?


description: Rootsi meedias levib lugu 96-aastasest mehest, kelle viimaseks sooviks oli korra veel hobuseid näha ja ratsutada. See, mis juhtus siis, kui mees talli jõudis, on paljusid liigutanud.

title: Liigutav lugu: 96-aastane mees soovis viimast korda veel hobuseid näha

maintext:
Göteborgist põhjas asuva väikelinna Kungälvi eakate hooldekodu viis elanikku külastasid hiljuti hobuste talli, kus nad said ka hobustega ratsutada. Tegemist oli dementsuse käes kannatavate hoolealustega, kirjutab The Local.
Hooldekodu esindaja Weronica Hålsjö Möller sõnas, et loomad mõjuvad dementsetele patsientidele väga hästi ja muudavad nad avatumaks. Visiit mõjus hästi nii hooldekodu elanikele kui ka nendega kaasas olnud hooldajatele, kuid kõige enam nautis tallide külastust 96-aastane Bertil Jansson.
Nooruses töötas Jansson ardenni tõugu hobustega ja kui mees talli astus, juhtus midagi imelist. «Need lõhnad ja keskkond liigutasid teda. Kui ta hobust nägi, ütles ta kohe: «See on ardenni hobune, see on ardenni hobune» ja tema silmis olid pisarad,» rääkis hooldaja Katrin Berntsson.
Aga see polnud veel kõik. Jansson aidati sadulasse ja ta sai hobusega paar tiiru teha. «Nii hooldekodu elanike kui ka kõigi ümbritsevate inimeste silmis olid pisarad,» rääkis Weronica Hålsjö Möller. «See oli kaunis hetk ja see, et Bertil sadulasse ronis, oli tema poolt täiesti spontaanne otsus, kuigi ta on juba üsna eakas. See oli hea päev nii hoolealustele kui hooldajatele.»


description: Hobifotograaf Tanto Yensen tabas Indoneesias Jakartas fotole hetke, mil värvikirev kameeleon püüdis kinni kiili ja pistis selle nahka. Fotodele on jäänud hetk, mil kameeleon oma keele välja sirutab ja kiili kätte saab. Vaata galeriid!

title: Galerii: värvikirev kameeleon naudib lõunasööki

maintext:
Imekaunid fotod: tilluke konn piilub lille seest välja
Vene fotograaf Julia Sundukova märkas Madagaskaril reisil olles ühte kaunist lille, mille sees oli pisike konn. Konn oli nii väike ja lillega niivõrd ühte tooni, et ta peaaegu ei paistnudki sealt välja.


description: Kassid Jaffa ja Stuart, taksikoer Frank, bulldog Tia ja dalmaatsia koer Macey oleks justkui mõne lõbusa koguperefilmi peategelased, kuid tegelikult on nad hoopis «tööl» populaarse veebipoe Etsy esinduses.

title: Pildid: lemmikloomad testivad populaarse veebipoe esinduses voodeid

maintext:
Lemmikloomade ülesandeks on testida erinevaid lemmikutele mõeldud voodeid ja asemeid, mis on Etsy poes müügil.
Kass Jaffa. David Parry/PA Wire/PA Images
Etsy on tuntud kui veebipood, kus saab müüa käsitöötooteid, kuid hiljuti avasid nad oma uue kampaania #DifferenceMakesUs raames pop-up poe Londoni kesklinnas, mille nimeks on Etsy Everyday Emporium.
Pärsia kass Stuart ja taksikoer Frank. David Parry/PA Wire/PA Images
Jaffal, Stuartil, Frangil, Tial ja Maceyl on kahtlemata kadestamisväärne töö!


description: Loodusfotograaf Kutub Uddin tegi imetabase galerii putukate silmadest, mis tõestab, et putukad pole sugugi nii hirmuäratavad kui tundub.

title: Fotod putukate silmadest - ilus või hoopis hirmutav?

maintext: Uddin sõnas, et leidis makrofotograafia näol täiesti uue maailma, mis on täis rikkalikke värve. «Tavaliselt me ei näe putukate ilu, sellepärast ma tunnen nende vastu veel suuremat huvi. Makrofotograafia on parim,» sõnas Uddin. Vaata pilte!


description: Tartu koduta loomade varjupaigas ootab kodupakkumisi Muti. Muti on noor, suur ja väga sõbralik koer.

title: Päevakäpp: suur ja sõbralik Muti otsib kodu

maintext:
See, kuidas koerad omavahel ja ka inimestega suhtlevad, on ühtlasi põnev, ent samas ka segadust tekitav. Koerad pole küll võimelised rääkima, kuid nad on suutelised oma tundeid väga selgelt väljendama ja on kordades ausamad kui inimesed.
Viis soovitust, et ennetada koera kadumist
Kristel Mardisoo: usun, et koer valib omaniku, mitte vastupidi
Jumestaja Kristel Mardisool on põhimõtteliselt kogu aeg olnud n-ö oma koer. Praegu kuulub tema perre kaks Yorkshire'i terjerit ja naise sõnul on mõlema koeraga läinud nii, et koer valis omaniku, mitte vastupidi.
Päevakäpp: koer Täpi ootab kodupakkumisi
Tartu koduta loomade varjupaigas ootab uut omanikku isane koer Täpi. Täpi jäi kahjuks kodust ilma, kuna tema omanik jäi haigeks ega saanud enam koera eest hoolitseda.
Seitse märki, et koeral võib olla stress
Koerad on suutelised erinevaid emotsioone kogema ja tihtipeale on just inimesed need, kes mõjutavad koera meeleolu kõige enam. Suured muudatused – uue lemmiklooma või beebi koju toomine, kolimine või pereliikme haigus – võivad koertel stressi, ärevust ja isegi depressiooni tekitada.
Tänavalt püütud koer näitas politseinikule keelt
Nii mõneski politseiuudiseid kajastavas teleklipis on näidatud kodanikke, kes väljendavad pahameelt, kui politsei neid oma autosse pistab ja aresti- või kainestusmajja toimetab. Nüüd tuleb välja, et ka koerad julgevad välja näidata, mida nemad arvavad sellest, kui neid politseiautosse pannakse.
Toidud, mida ei tasuks koerale pakkuda
Me võime ju kohelda oma lemmikuid nagu pereliikmeid, aga see ei tähenda, et me peaks neile pakkuma inimestele mõeldud toitu.


authors:
Kerti Kulper
Nel Pavletic Pixsell Pa Images

description: Kas sulle tundub, et kass on pidevalt näljane? Kas ta jookseb sinuga võidu kööki ja jääb oma toidukausi juurde istuma? Vahel jääb küll mulje, et kassi arvates peaksid tema toidukausid kogu aeg ääreni täis olema, hoolimata sellest, et kui sa need kenasti ära täidad, võtab ta sealt vaid paar suutäit.

title: Kas kassid on tõesti kogu aeg näljased?

maintext:
Internetis levib mitmeid nalju selle kohta, et kui kassid saaksid rääkida, siis nende esimene kaebus oleks see, et inimesed näljutavad neid. Dr Kathryn Primm kassisõprade portaalist iHeartCats selgitas, et tegelikult näitab statistika, et kodudes elab väga palju ülekaalulisi lemmikloomi.
«Mõtle sellele, et järsku su kass ei tahagi süüa. Muidugi kui sa paned talle süüa, siis ta sööb seda, kuid äkki üritab ta sulle hoopis midagi muud öelda? Võib-olla talle meeldib kogu see rituaal, mis kaasneb toidu saamisega?» näitlikustas dr Primm. Toidukauss on kassi jaoks kahtlemata positiivne element kodus, kuid võimalik, et kõik, mis eelneb ja järgneb toidu saamisele, on tema jaoks samuti väga positiivne kogemus.
Kui sa annad kassile süüa, siis on su tähelepanu täielikult temale suunatud ja kass teab seda. Sa teed talle pai ja räägid temaga meeldival hääletoonil.
John W. S. Bradshaw, kes on kodukasside käitumisest raamatu kirjutanud, nentis, et inimesed arvavad tihtilugu, et kass on näljane, kui kass tahab tegelikult hoopis suhelda. Kassiomanikud võiksid õppida oma lemmikutega paremini suhtlema. Kui kass järgneb sulle kööki ja teeb oma toidukausi juures häält, räägi temaga ilma toitu pakkumata ja vaata, kas kass on õnnelik. Enne söömist võiks kiisuga näiteks mängida, see on alati hea idee. Pärast mängimist võid talle süüa pakkuda, aga ära eelda, et kass on alati näljane. Kassi jaoks tundub see normaalne, et pärast jahipidamist/mängimist saab midagi põske pista ning mängimine muudab kiisu rõõmsamaks.
Dr Primm sõnas, et kassil ei pea kogu aeg üldse toit ees olema, pigem võiks talle pakkuda väikseid toidukoguseid päeva jooksul. Kui sulle aga tundub, et kass on tõesti kogu aeg näljane, ent võtab samas kaalus alla, siis tasuks konsulteerida oma loomaarstiga.


description: Kui inimene tõmbab talvel soojad saapad jalga ega pea oma jalgade eest rohkem muretsema, siis suurem osa koertest käib iga ilmaga paljaste käppadega ning nende käpakesi ei kaitse karmi ilma eest miski. Tegelikult võiks koera käppasid kaitsta käpavahaga, mida on lihtne ise valmistada.

title: Käpavaha saab koerale ka ise valmistada

maintext:
Käpavaha on koera käppadele hell pai, sest meie karmis talves muutub käpapadjandite nahk kõvaks ning peatselt tekivad sinna valusad lõhed. Krista Laanet Chihuahua Sõprade Liidust annab nõu, kuidas ise käpavaha valmistada.
Kõigepealt tuleks lõigata lühikeseks koera küüned. Seejärel tuleb kindlasti ette võtta käpapadjandi ja varvaste vahel olevad karvad. Selleks võiks kasutada sirgeid kääre, mitte spetsiaalseid maniküüri jaoks mõeldud kaardus otstega kääre. Lõika esiteks lühikeseks käpa peal, küünte kohal asuvad karvad, siis käpapadjandi all asuvad pikad karvad. Kui karvad on väga pikaks kasvanud ja tundub, et need justkui liiguvad kääril eest, tee karvad märjaks ja aja turri, nii on neid parem töödelda.
Lõpuks pane oma näpp suurele padjandile ja näed, et koera varbad liiguvad kenasti üksteisest eemale ja saad suurepäraselt lühikeseks lõigata ka varvaste vahel asuvad karvad, mis hoiavad kinni mustust ning koguvad sulalume korral lumepallikesi.
Käpavaha valmistamine on väga lihtne
Aseta plekist või klaasist kuumakindel anum madala kuumusega pliidiplaadile ja pane sinna sulama:
1 teelusikatäis mesilasvaha
1/2 teelusikatäit mett
1 supilusikatäis sheavõid
1 supilusikatäis kookosrasva
Kuumuta aineid, kuniks kõik on sulanud ühtseks ilma mullideta massiks. Vali sobiva suurusega tops ja tõsta mass ettevaatlikult anumasse nii, et servad kenasti puhtaks jääksid. Kui mass on jahtunud, sulge kaas.
Käpavaha võiks koerale käpa alla panna üsna paksu kihina vahetult enne õue minemist. Tuppa tulles pese käpad puhtaks ja kui käpakesed on kuivad, võid õhukese kihi uuesti peale panna. Nii saab hoida käpad pehmed ja käppadele ei teki valusaid lõhesid.
Krista Laanet testis käpavaha chihuahua'de Mathilda, Augusto, Cedric ja Kennuga. Kõik kutsad kiitsid vaha heaks.


description: Jumestaja Kristel Mardisool on põhimõtteliselt kogu aeg olnud n-ö oma koer. Praegu kuulub tema perre kaks Yorkshire'i terjerit ja naise sõnul on mõlema koeraga läinud nii, et koer valis omaniku, mitte vastupidi.

title: Kristel Mardisoo: usun, et koer valib omaniku, mitte vastupidi

maintext:
Lemmikute nimed: «Vanemale koerale on passi kantud nimeks Patricia, kuid ta reageerib ainult nimele Tibu. Isegi ei tea, kuidas see nimi lõpuks jäi. Noorem on Amber Royal Akira Acecola, lühidalt Akira.»
Lemmikute vanus: «Tibu sai just 8-aastaseks ja Akira 3-aastaseks. Mõlemad on oktoobris sündinud.»
Lemmikute tõug: «Mõlemad on Yorkshire’i terjerid. Mulle on see tõug välimuselt koguaeg meeldinud ja arvan, et see oli esimese koera puhul valiku põhjuseks. Akira võtsime Tibule seltsiks ja ka sellepärast sai valitud sama tõugu kaaslane.»
Erakogu
Kuidas lemmikud leidsite? «Kõik algas koeravõtmise ideest. Hakkasin internetist otsima, loomulikult on pakkujaid palju ja sellepärast otsisin abi Eesti Kennelliidust, kust juhatati mind täpselt õige loomakasvataja juurde.»
Kas omanik valib lemmiklooma või vastupidi? «Eks esialgse otsuse teeb siiski omanik, kes mõtleb, kas ta on koera võtmiseks valmis. See ei saa olla pelgalt emotsioon, sest koer jääb väga pikaks ajaks kaaslaseks. Seejärel tuleb mõelda, milline tõug sobib sinu elustiiliga, kas koerale on korterielu sobilik jne. Kui need küsimused on saanud vastuse ja minnakse koera vaatama, siis ma usun, et koer valib juba sinu. Nii on läinud ka minu mõlema koeraga. Läksin kutsikaid vaatama ja see kutsikas, kes on kohe tulnud minu juurde või tundunud olevat kõige rohkem minuga kontaktis, on saanud valituks.»
Miks just koerad? «Mul on väikesest saadik olnud n-ö oma koer. Koerad on väga arukad (isegi need pisikesed) ja lisaks sellele, et nad on head seltsilised, on neil meile palju õpetada. Eelkõige kohusetunnet, et sa pead nendega väljas käima, neid toitma ja kammima. Nagu väikse lapsega – nad on osa su elust.»


authors:
Inna-Katrin Hein
Foto
Xposurephotos.Com Scanpix

description: Briti politsei arreteeris Londonis USA popstaari Madonna poja Rocco Ritchie pärast seda, kui jõuka Primerose Hilli elanikud kaebasid, et staari laps suitsetab ja manustab narkootikume.

title: Madonna poeg Rocco Ritchie arreteeriti kanepi tõttu


description: Kuuenda näosaate võitja Liis Lass rääkis vahetult pärast saadet Elu24-le, millised mälestused on tal seoses Britney Spearsiga ja mida ta arvab «paha koolitüdruku» stereotüübist.

title: Elu24 intervjuu! Näosaate võitja Liis Lass: naistes on seksapiil ja see pole asi, mida häbeneda

maintext:
Liis meenutas seda, kuidas vend kõrvetas talle kümnendaks sünnipäevaks plaadi, millel oli Britney video «...Baby One More Time».
«Mäletan, kuidas vaatasin seda videot. Ma ei tea, kas mulle see lugu või Britney üldse meeldis, aga see video oli nii värviline! Tol ajal ei olnud selliseid kostüüme, värve ja produktsioonitaset,» ütles Liis.
Britney etendab videos stereotüüpi «pahast koolitüdrukust», kes justkui peaks igas naises olemas olema. Uurisime Liisilt, kas tegemist on tõesti millegagi, mis on igas naises olemas, või on see miskit, mida meelelahutustööstus peale surub.
«Ma ise arvan, et see kõik taandub seksapiilile. Naistes on seksapiil ja see pole asi, mida häbeneda. Aga ma arvan, et kontrast tekib presentatsioonist - kui sa sellise kostüümi juurde paned seksapiili, siis tekibki seal showbusiness, mis võibolla on pealesurutud,» seletas Liis.
Liis rääkis ka, mis tunne on istuda näosaate diivanil ja vähe punkte saada.
«See tundub nüüd selline jutt, mida keegi ei usu, ehkki see on tõsi. Ma ise tajun seda, et meie hooaja osalejatel ei ole suurt punktijanu. Meil ei ole seda tohutut võistlemist teistega. Vastupidi - minul endal on kõige suurem võistlus iseendaga, et kas ma suudan ületada iseennast, kas ma suudan teha midagi, mida ma ei ole varem teinud,» sõnas Liis, kuid tunnistas:
«Madalate punktide puhul ehk tõesti hakkad mõtlema, kas jätsid midagi tegemata. Samas, Velikije Lukiga andsin endast kõik ja mul polnud pärast üldse halb tunne, sest ma olin iseendaga rahul.»


description: Moelooja Tommy Hilfigeri sõnul tuli modell Gigi Hadidi paksuks minemist varjata pontšoga, samas osutus ta peaaegu kogu keha kattev pontšo väga populaarseks.

title: Tommy Hilfiger: Gigi Hadidi paksust tuli varjata pontšoga

maintext:
Hilfiger lisas, et 21-aastane modell saadeti möödunud aastal New Yorgi moenädalal lavale väga kaetuna, kuna ta kehakaal oli kasvanud ja ta ei olnud sama kõhn kui teised modellid, edastab Huffington Post.
Hilfiger tegi Hadidi kohta paljastuse Yahoole antud intervjuus, milles ta rääkis modellidest ja nende esinemistest moenädalatel.
«Meie lavastaja sõnas, et Gigi Hadid on ülejäänud selle show jaoks valitud modellidest lühem ja paksem, seega tuleb ta täielikult kinni katta, kuid see ostus õigeks sammuks, sest vaatajatele ta meeldis ja seda pontšot osteti,» meenutas Hilfiger.
Moelooja lisas, et talle oli modelli keha katmine vastumeelt, kuid lavastaja teatel oli see ainus viis ta «paksust» varjata.
Gigi Hadid ei ole Hilfigeri väljaütlemist kommenteerinud, kuid Hilfigeri vaevab ikka mõte, et ta üks lemmikmodelle pidi kandma pontšot seal, kus see ettenähtud ei olnud.
Tommy Hilfigeri pressiesindaja teatel on Gigi Hadid üks nende lemmikmodelle, kuna ta esindab seda, mis on omane nende rõivastele – julgus, sära ja optimism.
Gigi Hadidi on varem internetis kritiseeritud, et ta on liiga paks. Ta vastas, et on oma kehaga rahul, sest ta kehaosad on kõik õige suurusega ning kellegi õelate kommentaaride pärast ei hakka ta oma keha vihkama.


description: Täna oli «Seitsmeste» otse-eetris külas Eesti juurtega Briti poliitik ja seltskonnategelane Lembit Öpik, kellega räägiti nii Brexitist kui Eestis toimuvast.

title: Eesti juurtega Briti poliitik Lembit Öpik: Eestis on elu parem ja kvaliteet kõrgem kui Londonis

maintext:
Yana Toomi ja Marko Reikopi
vahel läks tuliseks ütlemiseks!
Kellega siis rohkem kätšite?
Mida te räägite, ma olen väärikas poliitik!


description: Järjekorras 16. Hard Rock Laager toimub sel aastal 30. juunil - 1. juulil Vana-Vigalas. Lisaks Eesti metalbändide paremikule toob festival lavale arvukalt välisartiste, kelle seast on tänaseks välja kuulutatud Arcturus (nor) ja Asphyx (ned).

title: Elu24 video! Mida toob 16. Hard Rock Laager? Hevifestivali peakorraldaja Kaido Haavandi kergitab saladuskatet


description: Täna möödub täpselt 100 aastat Esimese maailmasõja ühe kuulsama lahingu, Somme’i lahingu lõpust. Somme’i lahing toimus 1. juulist kuni 18. novembrini 1916 Põhja-Prantsusmaal Somme’i jõe kallastel. Ühel pool olid Briti impeeriumi ja Prantsuse, teisel pool Saksa väed.

title: David Bowie vanaisa hukkus Somme’i lahingu viimasel päeval


description: Ameerika Ühendriikides Floridas terroriseeris orav eakatekodu elanikke, tekitades vähemalt kolmele inimesele vigastusi.

title: USAs terroriseeris orav eakaid

maintext:
Deltonas asuva Sterling Courti vanadekodu töötaja helistas politseisse, kuna nad ei saanud agressiivse loomaga enam hakkama, edastab The Independent.
«Orav sisenes hoonesse ja hakkas sõna otseses mõttes ründama ja laamendama. Orav lõi hambad ja küüned kõikidesse, kes talle ette jäid, vajame kiiresti abi, kuna on vigastatuid,» teatas vanadekodu esindaja politseisse helistades.
Politsei ja kiirabitöötajate arvates oli tegemist marutaudis oravaga, sest oravad tavaliselt inimesi ei ründa.
Loomaarstide teatel ründavad marutaudis loomad inimesi tavaliselt haiguse teises faasis, mil on tekkinud «hullus», milles enam ei kardeta vaenlasi, kaasa arvatud inimesed.
Ei ole teada, mis sai vanadekodus rünnanud oravast ja kas küünistada saanud inimeste elu on oletatavalt nakatunud loome tõttu ohus. Kui inimene nakatub marutõve viirusega, tekib tal marutõbi, mis kahjustab aju ja on surmav.


authors:
Inna-Katrin Hein
Panther Media Scanpix

description: Venemaal Altai mäestikus leiti keskajast pärit haud, milles oli puidust sarkofaag inimjäänusega,  puidust nooled metallist otsdega ja kaunistustega nooletupp.

title: Altais leiti kohaliku "Robin Hoodi" haud

maintext:
Arheoloogid andsid hauas olnule leidude järgi hüüdnimeks Siberi Robin Hood, tegemist on tõenäoliselt Mongoolia päritolu mehega, kes elas milllagi 13. – 15. sajandil ehk samal ajal Briti saarte legendaarse lindprii Robin Hoodiga, edastab seeker.com.
Hauapanused viitavad, et ta ei pruukinud olla kohalik valitseja, kuid samas austati teda väga.
Siberian Timesi andmetel leidsid matmispaiga Altai Vabariigi Kokorja küla elanikud ja teatasid sellest teadlastele.
«Matmispaigas on täiskasvanud mehe luustik, kasetohust nooletupp, puidust nooled koos metallist nooleotsdega, puidust anumad ja siidikanga ribad, nahast sadulatükid ja nahkrihm,» teatasid arheoloogid.
Altai jaheda ja kuiva kliima tõttu on esemed hästi säilinud.
«Teda saab nimetada Robin Hoodiks, kuid kas ta ka oli seda ja aitas vaeseid, me ei tea. Keskaja haudadest leitakse sageli vibusid ja nooli, sest siis kasutasid peaaegu kõik mehed neid nii küttimisel kui lahingus,» selgitas Gorno-Altaiski ülikooli muuseumi juht Nikita Konstantinov.
Ta lisas, et see matus oli huvitav just noolte ja kena kujundusega nooletupe tõttu.
Nooletupp oli valmistatud kahest erinevast kasekoore kihist, mahutades kahte erinevat tüüpi nooli.
Nooletupel oli märke, mis viitavad mongolite Kuldhordile ehk Kiptšakkide khaaniriigile, mille rajas 1240. aasta paiku Batu-khaan.
Arheoloogid plaanivad järgmise aasta kevadel leiualal teha veel väljakaevamisi ja uurida sarkofaagi, lisaks loodetakse matmispaigast leida ka vibu ja sadul, millele viitavad puit- ja nahaosad.
Teadlaste sõnul on Altais mongollastest vallutajatega seotud leiud võrdlemisi haruldased.
Briti saartelt pärit Robin Hoodi legend oli populaarne ka Nõukogude Liidus, kuhu kuulus kunagi Altai piirkond, sest see kangelane võttis rikastelt ja jagas vaestele ning sobis seega kommunistliku ideoloogiaga.
Näiteks valmis 1975. aastal režissöör Sergei Tarasovi käe all film «Robin Hoodi nooled», milles mängis peaosa Boriss Hmelnitski.
Pilte vaata siit.


description: USA presidendivalimised võitis vabariiklaste presidendikandidaat Donald Trump, kuid demokraadist kandidaadi Hillary Clintoni pooldajad, kelle seas on palju kuulsusi, ähvardasid Trumpi võidu korral riigist lahkuda.

title: Trump võitis valimised, staarid valmistuvad USAst lahkuma

maintext:
Üks neist on näitlejanna Amy Schumer, kes sõnas väljaandele New Music Express, et ta kavatseb kolida Hispaaniasse ja selle tõttu tuleb tal hispaania keel ära õppida.
«Ma ei saa aru, kuidas Trump võita sai, see on üle mõistuse. Mina igatahes enam USAsse edasi elama ei jää,» selgitas Schumer.
Koomik Chelsea Handleri teatel läheks ta võimalusel teisele planeedile elama, kuid kuna see ei ole veel võimalik, siis on tal Kanadas vaadatud valmis kinnisvara, mille ta kavatseb ära osta, et sinna elama asuda.
Näitleja Lena Dunham plaanib samuti Kanadasse kolimist. Staari sõnul ähvardavad paljud ameeriklased minna Trumpi presidendiks saades naaberriiki, kuid tema teeb seda kindlasti, sest talle meeldib Vancouver.
Näitleja Samuel L. Jackson selgitas omakorda, et kui see rassistist lollpea Trump saab presidendiks, siis ta kavatseb elama asuda Lõuna-Aafrika Vabariiki, kus temasuguse tumeda nahavärviga inimesi on piisavalt.
Näitleja Chloe Sevigny kaalub Kanadasse Nova Scotiasse kolimist, Barbara Streisand aga tahab minna Austraaliasse või Kanadasse
Laulja Amber Rose teatas sotsiaalmeedias, et võtab oma poja ja lahkub Trumpi presidendiks saades nii kiiresti kui võimalik USAst, sest talle ei meeldi vägivaldne retoorika.
Näitlejad Whoopi Goldberg, Eddie Griffin ja Neve Campbell teatasid samuti, et peavad Trumpi võidu korral endale uue kodumaa leidma.
USA ülemkohtu kohtunik Ruth Bader Ginsburg peab Trumpi võitu USA jaoks ohtlikuks ja ta ei soovi selles ohus elada. Tema valiks endale uueks elamiskohaks Uus-Meremaa.
Näitlejanna Raven Symoné sõnul ei saa ta enam üldse aru, mis USAs toimub, kuid asja tegi veelgi keerulisemaks vabariiklane Donald Trump, kelle tõttu ta on valmis teise riiki kolima.
Näitlejanna Jennifer Lawrence võrdles Donald Trumpi valimisvõitu maailmalõpuga ja ka tema on valmis asuma elama mõnda teise riiki, kus ei ole nii palju hulle võimu juures, kui USAs.
Demokraat Hillary Clintoni toetajatena tuntud lauljad Beyonceé ja Jay Z ning näitlejanna Susan Sarandon teatasid juba valimiskampaania alguses, et vabariiklane Donald Trump võib oma äärmuslike vaadetega nii USA mainet rikkuda ja tema võimu all elamine oleks neile raske.
Trumpi vastaste seas on ka õudus- ja ulmekirjanik Stephen King ning näitlejad George Clooney ja Robert DeNiro, kes nimetas Trumpi idioodist seaks, keda ta tahaks näkku lüüa.


description: USAs Louisianas New Orleansi ranniku lähedal asub kummaline veekogu, põhjatuna tunduv soolveebassein, mis tapab peaaegu kõik elusolendid, kes sinna satuvad.

title: Video: soolveebassein tapab kõik, mis sinna satub

maintext:
USA Temple`i ülikooli teadlaste sõnul on tegemist massiivse veealuse ümarbasseiniga, milles vee soolsus on viis korda kõrgem, kui seda ümbritsevas ookeanis, edastab Daily Mail.
Uurijad avastasid selle maailma ühe kummalisema paiga Mehhiko lahest 2014. aastal ja see võib olla võtmeks, mis aitab leida elu teistel planeetidel.
New Orleansi soolveebasseini ümbermõõt on 30 meetrit ja see on väga sügav, kuid täpne sügavus on teadmata. See asub Mehhiko lahe pinnast 990 meetri sügavusel. Teadlased uurisid seda looduse kummalisust allveerobotite abil, tehes sellest tuhandeid fotosid, millest pandi arvutis pilt kokku.
Sooja vee kombinatsioon kõrge soolsuse ja vähese hapnikuga on mikrofauna jaoks tappev, seega kui sellesse satuvad kalad, krabid või teised mereloomad, siis ei pruugi nad seal ellu jääda. Kuid on ka neid mikroorganisme, kes saavad kõrge soolsusega vees hakkama ja need organismid võivad olla sellised, mida tõenäoliselt leidub meie päikesesüsteemi teistel planeetidel.
Teadlaste arvates tekkis see bassein miljoneid aastaid tagasi, kui Mehhiko lahe asemel oli madal meri. Siis jätkus tektooniliste plaatide liikumine, mille tõttu osa sellest merest jäi eraldatuks kui veetase kerkis. Eraldatud alal toimus vee aurustumine, mille tagajärjel jäi järele palju soola, mis muutis piirkonna ülejäänud merest soolasemaks.
Robotuuring näitas, et soolveebasseini ülemise kihi, mis ulatub pinnalt kolme meetrini, temperatuur on 7,8 kraadi ja soolsus on väga kõrge. Selle all olev kiht on soojem, temperatuur on seal umbes 19 kraadi, kuid soolsus on natuke madalam.
Robotid liikusid seda uurides 19 meetri sügavusele, kuid põhja ei jõudnud, teadlased andsid sellele hüüdnimeks Põhjatu bassein.


description:
Talv tuli taas ootamatult!

Ametlikult peavad suverehvid talve omade vastu vahetatud olema 1. detsembriks, kuid ilmataadil olid teised plaanid ja tali saabus juba 1. novembril.

title: Õppevideo! Koduse rehvivahetuse ABC

maintext:
Rehvivahetuspunkides on kilomeetrite pikkused järjekorrad. Ostukeskuste juurde on ilmunud libarehvivahetuspunktid, kuhu on asja vaid sinisilmsetel. Mida teha? Kas ka blondiin saab ise valutult rehvivahetusega hakkama?
16 sammu tagavararatta/talverataste paigaldamiseks:
1. Valige ohutu koht kus rehve vahetada: Pinnas peab olema tugev, et auto ei liiguks või ei vajuks ning vahetamise asukoht ei tohi olla ohtlik endale või teistele liiklejatele.
2. Lülitage sisse ohutuled, paigaldage ohukolmnurk, kui see on vajalik. Kui teostate koduhoovis ratastevahetust pole ohukolmurk vajalik. Vaadake, et lapsed, lemmikloomad jms ei oleks autos sees ega ka auto läheduses. Parem, kui nad oleks toas.
3. Tõmmake käsipidur peale, jätke käik sisse, automaatkastiga autod pange käigukang P (parking) peale, manuaalkäigukastiga autodel pange sisse esimene käik
4. Pange rataste alla tõkiskingad, et auto ei liiguks. Tõkiskingad tuleb panna diagonaalis asuvatele ratastele.
5. Võtke välja tagavararatas/talverattad ja tungraud. Loomulikult tuleb veenduda, et talveratastes on õhk sees, tühja rehviga pole midagi teha, see tuleks täis pumbata.
6. Tungraua paigaldamisel tuleb jälgida, et see on asetatud selleks ettenähtud kohta. Enamikel autodel on selle jaoks spetsiaalne koht. Vajadusel lugege omaniku käsiraamatut.
7. Eemaldage ratta ilukilbid või rattapoltidelt ilukatted.
8. Seejärel keerake mutrivõtmega ratta poldid õrnalt lahti, mitte täies ulatuses!
9. Tungrauaga tõstes jälgige, et tungraud on kindlalt ja stabiilselt maa ja auto vahel. Kui oled auto jub natuke üles tõstnud, liiguta või raputa autot, et veenduda selles, et tungraud ikka püsib auto all.
10. Keerake mutrivõtme ja käega poldid lõpuni lahti.
11. Eemalda ratas.
12. Vaheta suveratas talverehvi vastu.
13. Paigaldage ja keerake käega uued poldid ratta külge.
14. Laske auto tungraua pealt alla.
15. Kui auto on tungraua pealt maha tõstetud, keerake kõik poldid uuesti mutrivõtmega tugevasti kinni. Naised võivad ka hüpata mutrivõtme peal peaasi, et rattapoldid oleksid tugevalt kinni, mitte lahti!
16. Lõõgastuge ja jätkake järgmise ratta vahetamisega...
Lisatud video!
Aitäh Viru Auto autoremondi ja rehvi müügiga tegelevale ettevõttele!


description: Juba sel pühapäeval kell 11.15 jõuab ETV ekraanile saate «Kapist välja» verivärske hooaeg, mis keskendub kodumaisele disainile.

title: Disainisaate "Kapist välja" teine hooaeg tutvustab kodumaiste disainerite loomingut


description: Pärast vabariiklase Donald Trumpi võitu lahvatasid kogu USAs temavastased meeleavaldused, kuna  suur osa ameeriklasi ei pea ärimehest ja vihakõnelejast Trumpi presidendiametisse sobivaks.

title: Video: tüdruku sõnum Donald Trumpile

maintext:
Trumpi vastased astusid välja eelkõige ida- ja läänerannikul, kuid ka Texases Austinis, kus jäädvustati meeleavaldusel osalenud väikese tüdruku sõnum.
Youtube'i jõudnud videol on näha, et tüdruk ütles lauseid ja kohal olnud kordasid neid, et sõnumit võimendada.
Kõrvalseisja poolt tehtud videol on näha ja kuulda tüdrukut ütlemas, et ta on alles laps ja selle tõttu ei saa hääletada. Samuti seda, et ta on segarassist.
«Saan end teisel viisil kuuldavaks teha. Armastus on armastus ja armastus võidab alati viha,» teatas tüdruk viitega Trumpi kampaaniakõnedele, milles Trump kritiseeris mosemeid, mehhiklasi, süürlasi, naisi ja seksuaalvähemusi.
Demokraadist kandidaadi Hillary Clintoni toetajad kasutavad lööklausena «Love Trumps Hate» (Armasta seda, mida Trump vihkab), viidates sellega Trumpi vihakõnedele. Trump sõnas kampaania käigus korduvalt, et USAsse ei tohiks enam lubada moslemeid ja see sai karmi kriitika osaliseks. Hiljem eemaldati see seisukoht ta leheküljelt.
Trump sattus enne kampaania lõppu kriitika alla ka 2005. aastal tehtud video tõttu, milles ta kasutab naiste kohta solvavaid väljendeid. Mehhiklasi nimetas ta vägistajateks ja narkokaupmeesteks.
Ei ole teada, kas Trump Texase tüdruku sõnumivideot näinud on.


description: Sel nädalal pannakse Ühendkuningriigis Worcesteris oksjonile lillast siidist aluspüksid, mida kunagi kandis natsi-Saksamaa diktaatori Adolf Hitleri armuke Eva Braun.

title: Kui palju võivad maksta

maintext:
Daily Maili andmetel leidis need püksid Baierist Hitleri kuulsa Berghofi residentsi lähedasest Platterhofi hotellist USA sõdur, pükstel on tikitud nimetähed EB viitavad Eva Braunile.
USA sõdur võttis Saksamaalt leitud aluspüksid sõjasaagina kaasa ja müüs need hiljem ühele Teise maailmasõja ajastu esmeid koguvale kollektsionäärile. Tema käest jõudsid need inglasest kollektsionäärini, kes nüüd omakorda need püksikud oksjonile paneb, lootes nende eest saada vähemalt 450 naela.
Oksjoni korraldaja Sophie Jonesi teatel on lillast siidist, valge pitsi ja nimetähtedega aluspüksid heas seisukorras, kuigi natuke kulunud välimusega.
Lisaks alsupükstele müüb sama kollektsionäär ka Eva Braunile kuulunud peaaegu kasutamata huulepulka, mille ümbrisel on väike peegel ja nimetähed EB ning opaali ja kuue rubiinig kuldsõrmust, mille Hitler kinkis Braunile.
Umbes samasugused Brauni aluspüksid müüdi aasta tagasi USAs Ohios toimunud oksjonil ja siis maksti nende eest 7500 dollarit
Hitler ja Braun kohtusid esmakordselt 1929. aastal, kui juht oli 40-aastane ja naine 17-aastane, kuid suurest vanusevahest hoolimata sai Braunist Hitleri armuke.
1936. aastaks oli Braun Hitleri ametlik armuke, kuid ta ei osalenud diktaatoriga koos avalikel sündmustel.
1945. aasta aprillis, kui Punaarmee lähenes Berliinile, tegid Hitler ja Barun maa-aluses punkris enesetapu. Braun neelas tsüaniidi ja Hitler lasi end maha.
Pilti vaata siit.


description: Kanada teadlased uurisid, milliseid ameteid eelistavad niinimetatud sünge kolmiku esindajad, kellel on selgelt näha nartsissistlikud, psühhopaatilised ja makiavellistlikud iskuomadused.

title: Milliseid ameteid eelistavad "sünge kolmiku" esindajad?

maintext:
Kõiki neid ühendab omadus edukalt enda huvides manipuleerida ja teisi ära kasutada, edastab iltasanomat.fi.
Psühhiaatrite sõnul on psühhopaatid kolmiku kõige viletsamad manipuleerijad, seevastu nartsissistid oskavad seda kõige paremini. Makiavellistlike joontega inimesed jäävad nende kahe vahele.
Kanada teadlased uurisid inimesi vanuses 15 – 92 eluaastat, et kas neil on kalduvus «sünge kolmiku» isikuomadustele ja nende ametivalikut.
Ilmnes, et nartsissistidele pakkusid huvi eelkõige kunstiga seotid ametid, kuid psühhopaatidele ja makiavellistidele need ei meeldinud. Psühhiaatrite arvates tõmbab nartsissiste kunsti poole nende ilu ja täiuslikkuse ihalus.
Kunsti osa on tunnete ja mõtete väljendamine ning selles on nartsissistid osavamad kui psühhopaadid ja makiavellistid.
Nartsissistidele pakuvad huvid ametialad, kus saab inimesi mõjutada ja oma tahet peale suruda, kuid kus on ka seiklusaspekt. Näiteks õpetaja, teadlane, ärimees, kuid ka seiklusaate ja mõne teadusekspeditsiooni juht.
Mida enam on inimesel makiavellistlikke omadusi, seda vähem meeldib talle töötada inimestega. Neile meeldib tegutseda üksinda ja varjatult ehk neist saaks head agendid, laborandid ja uurijad. Nad oskavad hästi gruppidesse sisse imbuda, jäädes ise tahaplaanile ja varjatuks.
Psühhopaatidele seevastu pakub huvi loodus, bioloogia, kuid ka inseneriamet. Ka nende tegevuses peab olema seikluslik aspekt. Kõige vähem huvitab psühhopaate haridusala, teenindus ja kontoritöö.
Teadlaste sõnul saavad «sünge kolmiku» esindajad oma äärmuslikke jooni kontrolli all hoida, kui leiavad endale õige ametialase rakenduse.
Varasema uurimuse kohaselt võivad nartsissistid saada keskmisest kõrgemat palka, kas oma hea manipuleerimisoksuse või teiste omaduste tõttu, makiavellistid samas saavad tööst suure naudingu, kuid neid ei huvita palk, vaid juhtpositsioon.
Psühhopaadid seevastu on töös kõige nõrgemad, sest nende sotsiaalsed oskused ja manipuleerimine ei ole nartsissistide ja makiavellistidega samal tasemel.
Makiavellistidel ja psühhopaatidel on raske oma tundeid väljendada ja teiste tunnetest aru saada, nartsissistid seevastu saavad nii enda kui teiste tunnetest hästi aru ja oskavad nendega edukalt manipuleerida.


description: Laura Põldvere kehastus seekord austraallannast lauljannaks Siaks, kelle nägu alles hiljuti veel kontserditel näha ei olnud võimalik.

title: Laura Põldvere: Siaks kehastumine oli tõeline jõusaalitreening!

maintext:
Laura kehastatud Sia ei ole selle loo puhul aga üldse antud numbri peategelane. Lauljannat saatis laval tantsuga nooruke Aleksandra Polokainen, kes kehastus nüüdseks juba Sia alaliseks lavapartneriks kujunenud Madison »Maddie» Nicole Ziegler'iks.
Aleksandra sõnul oli ettevalmistus üsna keeruline ning nõudis temalt tantsu osas tehnilisi oskusi ja ka väga emotsionaalset eneseväljendust.
Ka Laura tõdes, et enese Siaks mõtlemine ning vokaalselt tema tasemele jõudmine oli tõeline jõusaalitreening! Lähemalt kuuled videost!


authors:
Foto
Meisi Volt

description: Detsembri alguses ilmub muinasjuturaamat “Linnu lood”, mis põhineb Evelin Ilvese ja Toomas Hendrik Ilvese tütre Kadri Keiu suureks kasvamise sündmustel.

title: Evelin Ilves kirjutas tütre Kadri Keiu suureks kasvamise sündmustel põhineva lasteraamatu

maintext:
Evelin Ilvese sõnul koosneb raamat päriselul põhinevatest muinasjuttudest. “Kadri Keiu eelkooliiga oli heas mõttes erakordne, sest enamikul inimestel pole võimalik elada kauge paksu metsa sees kui ka presidendilossis. Mõlemad on omamoodi suletud keskkonnad, kuhu sisse kiigata võiks olla vahva. Raamatu peategelane Linnu on väike tüdruk, kes mõistab lindude ja loomade keelt ja tema elus juhtub palju asju,” rääkis Ilves.
Luukas Ilves ja Kadri Keiu Ilves. / Andres Putting / presidendi kantselei
Raamat jutustab, missugused mängud ja kaaslased on tüdrukul, kelle koju teisi lapsi just tihti ei satu, sest tee lõpeb tema kodu juures otsa. Või millise pöörde võtab metsaelu siis, kui isa ootamatult presidendiks valitakse.
Evelin Ilvese muinasjuturaamat “Linnu lood” / Kaanepilt
Evelin Ilvese sõnul on see südamlik raamat, mille igas loos on päriselt juhtunud sündmus, aga ka midagi mõtlemapanevat ja harivat. “Samas hakkas raamatu peategelane üsna kiiresti oma elu elama ning temast sündis uus karakter, kes pole enam päriselt Kadri, vaid juba Linnu,” lisas Evelin Ilves.
Raamatu „Linnu lood“ esitlused toimuvad detsembrikuus üle terve Eesti.
Raamatu toimetas Jane Lepasaar ning illustratsioonid tegi Catherine Zarip.


description: Moeteadlike seas on hakanud levima trend, mis aitab tavalised kingad muuta vaid paari sekundiga sokk-saabasteks.

title: Video: kuidas endale ise sokk-saapad teha?

maintext:
Selleks tuleb kingadele tõmmata peale sokid, see trend sai alguse Kanye Westi kollektsioonist Yeezy ja neid kannab sageli tõsielukuulsus Kendall Jenner.
Originaal sokk-saapad maksavad üle 800 euro, kuid need saab endale ise teha märgatavalt odavamalt.
Sokk-saapaid saab teha nii igapäevaseks kandmiseks kui pidulikeks juhtudeks, siis tasuks kõrge kontsaga peokingadele tõmmata sädelevast materjalist sokid.
Kuidas endale ise sokk-saapad teha?
Vaja on kingi, sokke, kääre, liimi ja libisemisvastast materjali. Sokk tuleb tõmmata kinga peale ja märkida ära kontsa koht, kuhu tuleb teha auk, et konts sellest läbi mahuks.
Libisemisvastasest materjalist tükk tuleb liimida kingale tõmmatud soki labaosa alla, sest see takistab soki kulumist ja libisemist.


description: Maavälise elu otsimisega tegeleva  Extraterrestrial Intelligence Institute  (SETI) kauaaegse juhi Seth Shostaki arvates ei ole meie planeediga kontakteeruda võivad tulnukad mitte meie ega meile tuntud liikide sarnased ega rohelised mehikesed,  pigem on nad robotilaadsed.

title: Spekulatsioon: intelligentsed tulnukad on tõenäoliselt robotite sarnased

maintext:
Shostak selgitas, et inimkond leiutas raadio 20. sajandi alguses ja arvuti Teise maailmasõja ajal ning nüüdseks on jõutud nutiajastusse, kuid samas võib inimkond olla intelligentsetest tulnukatest tehnoloogilises mõistes sajandeid maas, edastab Live Science.
Shostaki arvates viitab meie planeedil toimuv tehnoloogiline areng sellele, et teistel planeetidel, päikesesüsteemides ja galaktikates elavad olendid on samuti arenenud sama teed pidi, kuid nende areng on võinud olla kiirem ja alanud varem.
Maal on juba mõnda aega arendatud tehisintellekti, mis füüsik ja kosmoloog Stephen Hawkingi arvates võib inimesed endale allutada ja inimkonna hävitada.
Kuulus futuroloog Ray Kurzweil arvas, et 2045. aastal on see murranguaeg, mil Maal on olemas tehisintellekt ning inimesed ja robotid hakkavad «segunema».
Shostaki arvates võib see aset leida pigem kas 2100, 2150 või 2250. Kui Maal on olemas tehisintellekt, siis on teistel planeetide ja galaktikate tehisintellektidel või robotitel kergem kontakti võtta, kuna ollakse sarnased.
Shostaki sõnul on tulevikuinimesed, kes on aina rohkem robotilaadsed, märgatavalt nüüdsetest bioloogilistest inimestest intelligentsemad.
Shostak lisas, et tulevikus Maad külastavad tulnukad on supermasinad, kes ei vaja ellujäämiseks vett ja toitu, seega ei pea nad olema seotud oma koduplaneediga, et saada ellujäämiseks ressursse. Pikkade vahemaade läbimine kosmoses ei ole nende jaoks probleemiks, sest nad vajavad kosmilist või tähtede energiat elusolemiseks.
«Oleme seni otsinud teistel planeetidel eelkõige bioloogilise elu märke, tegelikkuses võib olla tegemist tehisintellektiga, mis suudab ellu jääda äärmuslikes tingimustes ja ilma suure ressursivaruta,» arvab SETI juht.
Shostak selgitas, et kui inimkond on arenenud vajalikule tasemele, siis on digitaalsetel eluvormidel meiega lihtsam kontakteeruda ja tõenäoliselt nad teevad seda. Neile võivad huvi pakkuda universumis paigad, kus on nende eluks vajalikku energiat, näiteks galaktikate keskel. Sealt edasi aga liigutakse uutele uurimisretkedele, võimalik et ka meie Päikesesüsteemi.


description: Hispaania politsei arreteeris Kataloonias Lloret de Mari rannikulinnas 22-aastase sakslase, keda kahtlustatakse kallima mõrvas ja kes oli rahvusvaheliselt tagaotsitavaks kuulutatud.

title: Mõrvatud naise kallima tätoveering andis politseile vihje


description: Põhja-Euroopas elanud viikingid külvasid Euroopas ja Euraasias hirmu 8. – 11. sajandini ning jõudsid isegi Põhja-Ameerikasse.

title: Viikingiretkede üks põhjuseid oli pruudipõud?

maintext:
Seniste teooriate kohaselt oli nende retkede eesmärgiks uute alade vallutamine, röövretked ja ka kaubandus, kuid uue teooria teatel oli viikingitel ka pruudipõud ja nad läksid endale naisi otsima, edastab Live Science.
Arheoloogilised leidude ja kirjalike ülestähenduste kohaselt kestsid viikingite röövretked umbes 750 – 1050, kuid samas on nende retkede puhul jäänud palju arusaamatuks.
Ajaloolaste arvates olid viikingiretkede käivitajateks mitmed asjaolud, ühe kohaselt aitas sellele kaasa kliima soojenemine ja suuremad saagid, mille tõttu Skandinaavias rahvastik kasvas. Oli palju sõdalasi, kes tahtsid uusi maid vallutada ja seigelda ning neile ei jätkunud kodus enam ruumi.
Teise teooria kohaslet olid viikingid head meremehed ja agarad leiutajad, leiutades uue merendustehnoloogia. Nende laevad said kiilu ja purjed, mis kergendasid seilamist.
Samas on tõdetud, et ainult need aspektid ei saanud olla massiliste retkede põhjuseks, vaid pidi olema veel midagi.
Kanada Briti Columbia Simon Fraseri ülikooli ajaloolase Mark Collardi arvates oleks viikingid saanud hea taglastusega ja kiirete laevadega ajada ka niisma äri ja kaubelda teistel aladel, mitte ei pidanud ründama ja röövima.
Ajaloolaste arvates mängis viikingite puhul rolli nende ühiskondlik süsteem, milles võimu juures olevatel meestel oli mitu naist ja kogukonnas ei jätkunud kõikidele meestele naisi. Selle tõttu võtsid viikingid ette retki teistesse paikadesse, et saada oma kogukonnas kuulsust ja tuua mujalt naisi.
Keskaegses kroonikas «Islandi saagad» on kirjas ja sellest kirjutas ka kümnenda sajandi Araabia saadik Skandinaavias Ahmad Ibn Fadlān, et viikingite ühiskonnas oli levinud polügüünia ehk meestel oli mitu naist, lisaks veel teistelt aladelt kaasa toodud naised, kes olid konkubiinid või orjad.
Evolutsioonibioloogide sõnul vähendab polügüünia ja konkubinaat vallaliste naiste arvu ja selle tõttu peab osa mehi leidma viise, kuidas endale naine saada. Uuringud on näidanud, et mehed surevad sõjategevuses sagedamini ühiskondades, kus on polügüünilised suhted, mitte monogaamsed suhted.
Skandinaavia viikingite puhul esines polügüüniat, mille tõttu hakkasid noored vallalised mehed tegema rüüsteretki, tuues neilt kaasa naisi.
Ajaloolaste sõnul ei olnud kõik viikingiretked vara röövimise ja tapmise eesmärgil, vaid oli ka selliseid, milles võeti naisi kaasa ilma, et oleks kedagi röövitud või tapetud.
Ajalooallikate teatel oli viikingitest meessõdalaste seas ka naissõdalasi. Näiteks on ühte sellist mainitud kümnenda sajandi Iiri tekstis, kus viikinginaine kannab nime Inghen Ruaidh ja teda on kirjeldatud kui naissõdalast.
Saagade kirjelduste kohaselt peeti viikingite ühiskonnas au sees riski võtmist, surma mitte kartmist ja sõjapidamist. Need kolm aspekti mängisid viikingite ühiskonnas ja inimeste tegevuses tähtsat rolli.
«Inimühiskondades on sajandite jooksul tulnud ette nii mitmenaisepidamist kui röövretki teistele aladele. Viikingeid ei peaks selle suhtes erandlikuks pidama. Nad lihtsalt käitusid selliselt oma olude tõttu. Mitte kõik viikingid ei olnud röövlid ja sõdalased, oli ka neid, kes harisid maad ehk olid rahumeelsed põllumehed, sest muidu oleks viikingite kogukond nälga jäänud,» selgitas ajaloolane Mark Collard.
Seni ei ole teada, miks viikingiretked said alguse just siis, kui nad said. Kuid oletatakse, et oma osa mängis selles ühiskonnas olnud ebavõrdsus ja noorte meeste enese tõestamise tahe, kuid võib olla veel midagi, mida ei teata.
Arvatakse, et mingit rolli mängisid ka Araabiast läbi Venemaa ja Baltimaade põhjapoole jõudnud mündid, kuld ja hõbe ning muu väärtuslik.


description: Lauljanna Lady Gaga arvates on Melania Trump silmakirjalik, kuna ta rääkis oma kõnes küberkiusamisest, samas kui ta abikaasa, vabariiklaste presidendikandidaat Donald Trump on üks suuremaid kiusajad.

maintext:
Melania Trump sõnas oma kõnes, et kui temast saab esileedi, siis asub ta küberkiusamise vastu võitlusse, edastab Daily Mail.
«Lapsed ja teismelised on eriti mõjutatavad. Nende kulul ei tohiks nalja teha ega mõnitada, samuti ei tohiks neid näidata vähem intelligentsetena, kui nad on. Ründamine jätab jäljed ja haavad kogu eluks,» teatas Melania Trump.
Lady Gagal ei läinud Melania Trumpi sõnum kõrvust mööda ja ta vastas omapoolse kriitikaga.
«Melania Trump, sa ütled, et oled küberkiusamise vastu, kuid sellega oled silmakirjalik. Sinu abikaasa on üks suuremaid kiusajaid, keda me näinud oleme,» teatas Lady Gaga Twitteris.
«Born This Way» hitist tuntud Lady Gaga soovitas ameeriklastel valida demokraatide kandidaati Hillary Clintonit, kuna Tumpi presidendiks saamine võib USAs elu tuksi keerata.
Lady Gaga on esinemas Jaapanis, kus ta lennukilt maha astudes kandis musketärikübarat kirjaga «Vote» (hääleta).
«Mina ja veel sajad tuhanded inimesed ei hääleta Hillary Clintoni poolt ainult sellepärast, et ta sobib presidendiametisse, vaid ka selle tõttu, et hoida ära poliitilist katastroofi, mis tekiks siis, kui Donald Trumpist saaks president,» teatas lauljanna.


description: Möödunud kuul kajastas meedia laialt uut kosmoseprojekti Asgardia, millest peaks saama «teine Maa», kuid vandenõuteoreetikute arvates on see illuminaatide salaplaan maailma kontrollimiseks.

title: Video: vandenõuteoreetikute arvates on Asgardia illuminaatide projekt

maintext:
Teoreetikute teatel on projekti videol näha Horuse silma, mis on otsene viide salaühingutele nagu näiteks vabamüürlaste ja illuminaatide omad.
Oktoobris tutvustas Asgardia projekti rahvusvahelise kosmoseuuringute keskuse asutaja, venelane Igor Ashurbeyli, kelle sõnul on see esimene tõeline kosmoseriik.
Internetis liigub teooriaid, mille kohaselt illuminaadid ja vabamüürlased juhivad juba nüüd salaja maailma, kuid nad tahavad veelgi rohkem kontrolli ja võimu omada ning selleks asutavad nad kosmoses uue riigi.
Youtube`i on jõudnud video, millel selgitatakse, kuidas Asgardia on seotud illuminaatide ja nende maailma valitsemise plaaniga.
«Sellel on kõikenägev silm, mis esindab maailma kontrollivaid jõude ja nad tahavad allutada endale kõik elusolendid. Meie elu Maal on üles ehitatud kindla range mudeli järgi, tipus olijad manipuleerivad massidega. Asgardia projekti abil üritavad salaühingud ja nende käsilased veelgi oma võimu laiendada,» teatatakse videos.
Selle projektiga seotud teadlaste sõnul ei ole tegemist mingi salajase kontrollimehhanismiga, vaid soovitakse luua paik, mis kaitseb meie planeeti kosmilise prügi, asteroidide ja teiste ohtude, näiteks kosmosesse kandunud sõja eest, samas on see koduks paljudele selle projektiga seotud inimestele ja huvilistele.
NASA ja ESA andmetel on meie planeedi ümber rohkem kui 20 000 inimkäte valmistatud, kuid nüüdseks oma aja ära elanud kosmilist objekti, mis võivad Maad ohustada, Asgardia ülesandeks oleks need kahjutuks teha
Asgardiast saab põhimõtteliselt riik koos põhisaduse, lipu ja vapiga ning end saab registreerida selle veel olematu kosmoseriigi kodanikuks.
Igor Ashurbeyli sõnul peaks Asgardiast saama esimene kosmoseriik, mille moto oleks Peace in Space (Rahu kosmoses) ja mis oleks esindatud ÜROs.
Esimene Asgardia kosmoseriigi satelliit loodetakse Maa orbiidile saata 2017. aastal ja edaspidi saadetakse satelliite lisaks, et saada suur tuhandeid inimesi mahutav linn.
Lehekülge vaata siit.


description: TV3 hittsaate «Su nägu kõlab tuttavalt» käesoleva hooaja kuuenda osa võitis Liis Lass.

title: Näosaate blogi! Liis Lass võitis saate erakordselt täpse ja naljaka Britney Spearsiga

maintext:
Tanja Mihhailova, Olav Osolini ja Andrus Vaariku kõrval sai kohtunikutooli ajutiselt enda kätte eelmisel hooajal saates osalejana säranud ja rahvast naerutanud Sepo Seeman.
Laura Põldvere alustas saadet Marky Marki hittlooga «Good Vibrations». Talle oli esinemisel abiks väga usutav mustanahaline naine Rolf Roosalu.
Olav Osolin: Minule toob Mark Wahlberg meelde suurepärase modelli, sest kui mina hakkasin reklaame tegema, oli Mark Wahlberg maailma kõige kõvem meesmodell. Tema koos Kate Mossiga tõi ühe moe, milleks olid need rebadel püksid ja paistvad Calvin Kleini alukad. Muidugi lauljana sa andsid superetenduse. Ma ei olegi sind näinud niimoodi tantsimas. See areng on olnud küll väga tormiline. Ja loomulikult sinu kaaslane oli väga super.
Tanja Mihhailova: Need vibratsioonid olidki väga head. Muidugi ta ise üritab seda elu osa natuke ära unustada, kuigi see katsetus oli hea, mis ta tegi laval. Vahepeal kumas natuke Scatman Johni läbi. Aga ütleme nii, et ma eelistan sind ikka eelmise saate visuaalis.
Sepo Seeman: Ma lihtsalt imetlen, mul vajus suu vastu lauda. Sinu arsenal on ikka väga vägev. Sa võid olla tšikibriki ja võid kehastuda ükskõik kelleks. Muidugi oli mul vana kaardiväelase üle ka hea meel, Rolf Roosalu. Müts maha, kõik asjad maha, mis iganes. Wauawiiwawee, ma ütleks selle peale.
Andrus Vaarik: Üldiselt, kui naine teeb meest, see on raskem, kui mehel naist teha. Millegipärast, kui mees paneb kleidi selga, kohe on tal tähelepanu garanteeritud. Ma ei tea, miks see fenomen on niipidi. Naine peab väga palju pingutama, et teha veenvat meest. Ma ütlen ausalt, mina vaatasin sind rohkem kui Rolfi.
Joosep Järvesaar esitas kantrilegend Johnny Cashi ühte kuulsamat lugu «Ring Of Fire».
Andrus: Mulle väga meeldis. Sa ütlesid, et eelmine nädal sa ei olnud närvis. Aga sa olid tegelikult. Sa olid ka praegu närvis, aga sa oskasid närvi suunata mitte laamendamise peale, vaid selle peale, et sa olid väga täpne ja konsentreeritud. See positiivne stress tegelikult mobiliseeris sind ja see on asi, mille sa oled õppinud. Sest kargaja oled sa kõva ja märatseja, aga sa oled 28 ja sa ei jääa 28-aastaseks. Kuskil pärast kolmekümnendat mõjub kargamine naeruväärselt. Noh, ma olin 28-aastaselt täpselt samasugune nagu sina. Sa oled iga saate jooksul teinud mingi väikse hüppe ja see oli suur hüpe.
Tanja: Ma olen täiesti meeldivalt üllatunud, et see oli esimene number, kus sa ei jooksnud laval ringi. See on esimene tõsisem paroodia. See tämber on hämmastav ja sa nägid välja natuke Elvise moodi. Sulle sobib see ajastu, väärikas laulmine. Sulle sobib laval kargamine ka, aga see sobib väga hästi. Väga tubli oled. Mulle meeldis, et sa ei pannud üle, vaid tegid nii hästi, kui said, ja see oli super.
Sepo: Võimas aur! Ma arvasin, et mulle üksi meeldis. Aga Tanjale meeldis ja ma sain kinnitust sellele. Väga äge ja väärikas. Ma ei tea, mida ma räägin, ma ei kontrolli oma sõnu, aga mulle väga meeldis.
Olav: See oli ilusasti väljapeetud Johnny Cash. Mina pidasin seda väga heaks paroodiaks, sest seal oli sellist Johnny Cashile omast arrogantsi. Sa nägid ka väga elegantne välja.
Inga Lunge tuli lavale Sergei Maasini lauluga «Viktoria».
Sepo: Meil on ikka suur maa! Siia mahub erinevaid inimesi ja erinevaid artiste. Sa võid püüda teha ilusast naisest veel ilusama mehe, grimeerijatele au ja kiitus.
Andrus: Braavo! Muidugi, kahju, et eestikeelne publik ei tunne Sergei Maasinit väga hästi. Sa tegid väga täpselt ja peenelt järele! Selle seesmise rõõmu ja sarmiga, mis iseloomustab suuri kunstnikke, kui nad midagi väga head teevad.
Olav: Sergei Maasin on justkui 80ndate estraadi viimane blinkiv majakas, mis toob tolleaegseid meloodiaid meelde. See on ju vana Baccara lugu. Selles mõttes oli hästi mõnus number.
Tanja: Väga sümpaatne oli. Mulle meeldisid maneerid, mis olid väga hästi järele tehtud.
Liis Lass esitas Britney Spearsi esimest megahitti «...Baby One More Time».
Andrus: See oli väga täpne ja väga naljakas ja väga hirmuäratav minu jaoks, sest sa oled hämmastavalt sarnane visuaalselt. Aplaus grimeerijatele! Ka su miimika ja tants olid üks ühele Britney Spears. See, mis sa häälega tegid, oli väga Britney Spears, aga sa võtsid ühe detaili ja võimendasid seda. No koolilaps hakkas veidi orgastilisi hääli tegema, mis tal sees on. Selline tunne oli, et Britney Spears teeb iseendast autoparoodiat, sest teda ajab juba oksele see kõik, mis ta kunagi teinud on. See oli lihtsalt fenomen!
Olav: Tahaks öelda selliste sõnadega: ups, sa tegid seda jälle! See number pakkus avastamisrõõmu nii pisikestele kui kogenenumatele vaatajatele. Kui sa sinna kapi juurde läksid, siis oli jube naljakas. Kõik need peened nükked, mis sa oma hääle sisse toppisid, andes oma tegelikku suhtumist sellesse videosse.
Tanja: Väga hästi tehtud number. Väga hästi tehtud järele. Välimuselt meenutad mulle Britney Spearsi ja Liis Lemsalu segu. Tantsimine oli võibolla natuke sujuvam, kui oleks võinud olla.
Raivo E. Tamm naerutas publikut ja kohtunikke Teo Maistena.
Olav: Raivo, sa oled mind nakatanud mingi pisikuga! Kõik vaatasid nii tõsise näoga, aga mind ajas õudselt naerma. Ma ei ole tükk aega niimoodi naernud! See oli nii naljakas, sest esiteks, see saade, kust see võetud on... Tuli Lauri Leesi ja ütles, et laulge midagi itaalia keeles. Siis tuli lugupeetud Teo Maiste ja hakkas täiesti tuimalt laulma selle suurepärase Ivo Sillamaa saatel. Aga sa olid nii väärikas! Aga sa tõesti laulsid nii ilusti, et vaata, et sind nüüd kusagile laulma ei võeta Estoniasse.
Tanja: Kummaliselt, imelikult, huvitavalt hea!
Sepo: See on ju kõrgem pilotaaž! Me ju kõik nägime, et sa uskusid ise ja sa arvasid, et sa oledki hea. Ja ongi hea! Mulle meenub see andetute lend, kes meil oli eelmine aasta. Sul on kindlasti jõuluvanale nüüd number olemas.
Andrus: Ma tundsin end samamoodi, nagu Olav - see oli seletamatult naljakas, painavalt naljakas, ilgelt naljaks või võikalt naljakas!
Kalle Sepp moondus System Of A Downi lauljaks ja esitas lugu «Chop Suey!».
Andrus: Sul on õnnelik saatus olnud siin saates, see aparaat on sulle loosinud seinast seina ülesandeid. See on kõike muud kui minu lemmikžanr, aga kuna ma ka proovide käigus olen olnud sunnitud seda lugu mitu korda kuulama, olen aru saanud, et see on väga hea laulja. See on väga nõudlik ülesanne ja see on väga kihvt muusika tegelikult. Mitte ainult teie ei arene, vaid ka meil on see võimalus. See on väga raske lugu ja sa tabasid selle... Ma loodan, et sul on ikka veel võimalus ennast kuskilt näidata.
Olav: Mulle meeldib see saade siis, kui ma olen üllatunud, ja täna oli see hetk, sest seda ma ei oodanud! Sa oled siin väga palju liikunud endale suhteliselt mugavates sfäärides, aga see oli midagi sellist, mis tõesti tuli kuskilt teiselt planeedilt. Sa tegid seda veenvalt ja hea energiaga. Ma olin tõsiselt üllatunud!
Tanja: Ka mina olin väga üllatunud. Mulle hästi meeldis, et mõned osad on nagu ikka, aga mõned osad sobiksid rokkooperisse. Sa laulsid ikka väga-väga hästi neid. Väga võimas oli, aga üldse mitte sinulik.
Kristjan Kasearu esitas Goombay Dance Bandi hitti «Sun of Jamaica».
Sepo: Väga äge ja üllatavalt perversne! Ja see võikski siia jääda... Mina seda lugu teadsin, aga ma ei teadnud, et see nii nilbe on. Nüüd sa tõid selle tumedama poole sealt seest välja. Kui sellise venna saaks juubelile esinema...
Andrus: Ma olen ka suhteliselt sõnatu. Siin on kaks numbrit järjest olnud nagu hooldekodu isetegevuskonkurss. Tõesti, kõige paremas mõttes! See grimm on nii hästi tehtud, et ma unustan ära, et seal all on üks Kristjan Kasearu. See mõjub nii orgaaniliselt. See on hirmuäratav number ka, nagu eelminegi. Kohutavalt naljakas samal ajal. Ma ei oska seda analüüsida, see on meelelahutus kõige paremas mõttes. Ärge enam nii riskantseid numbreid tehke!
Olav: See oli tõenäoliselt kõige rohkem selle mehe moodi, kelle moodi ma ei tahaks olla.
Adeele Sepp kehastas «Nukitsamehest» tuntud Metsamoori ja esitas nii «Kurjuse laulu» kui «Rahalaulu». Mõhku ja Tölpat mängisid Ivo Reinok ja Ott Kartau.
Andrus: Müts maha, sest takistusi oli nii palju! See grimm ja need hambad ja selle juures suutsid sa häält teha minu meelest 99-protsendiliselt. Ei ole sulle miski võimatu ja oi kui hea meel on, et ma olen sinuga lähemalt tuttavaks saanud!
Olav: See tõi mulle meelde jälle selle, milline on Eesti filmitegijate ettekujutus väikelapse meelelahutusest. Naksitrallid ja rotid, vetevanad, mingid õudused ja suured kollid... See oli tõesti selline hull teatrietendus, mida me siin nägime.
Tanja: Raske on hinnata sellist teatrietendust, sest see on sinu leib ja sa teed seda hästi. Vokaali puhul on mul tunne, et Marju laulis vähem. See oli hästi laulev praegu ja tumedust oli vähem kuulda.
Sepo: Suurepärane number!
Saate võitis Britney Spearsi kehastanud Liis Lass, kes annetas võidetud 1000 eurot MTÜ Kasside Turvakodule.
Vaata kõiki etteasteid allpool: